
Tarkistus 1

Ehdotus direktiiviksi
Johdanto-osan 3 kappale
	

	Komission teksti
	Tarkistus

	(3)	Direktiivin 2006/43/EY 26 a artiklan 1 kohdassa jäsenvaltioiden edellytetään varmistavan, että lakisääteiset tilintarkastajat ja tilintarkastusyhteisöt suorittavat kestävyysraportoinnin varmentamisen noudattaen rajoitettua varmuutta koskevia standardeja, jotka komissio hyväksyy. Mainitun direktiivin 26 a artiklan 3 kohdassa komission edellytetään hyväksyvän kyseiset standardit viimeistään 1 päivänä lokakuuta 2026. Yritykset ovat nostaneet esiin varmennuspalvelujen tarjoajien työtä koskevia huolenaiheita ja tuoneet esiin joustavuuden tarpeen, jotta voidaan lieventää kestävyysvarmennuksen osa-alueilla havaittuja riskejä ja kriittisiä ongelmia. Jotta komissio voisi ottaa nämä huolenaiheet huomioon, sille olisi annettava enemmän joustovaraa kyseisten standardien hyväksymisessä. Joka tapauksessa ennen kuin komissio hyväksyy standardit delegoidulla säädöksellä, se antaa vuoteen 2026 mennessä kohdennettuja varmennusohjeita, joissa selvennetään tarvittavat menettelyt, joita varmennuspalvelujen tarjoajien on noudatettava osana rajoitetun varmuuden antavaa toimeksiantoaan.
	(3)	Direktiivin 2006/43/EY 26 a artiklan 1 kohdassa jäsenvaltioiden edellytetään varmistavan, että lakisääteiset tilintarkastajat ja tilintarkastusyhteisöt suorittavat kestävyysraportoinnin varmentamisen noudattaen rajoitettua varmuutta koskevia standardeja, jotka komissio hyväksyy. Mainitun direktiivin 26 a artiklan 3 kohdassa komission edellytetään hyväksyvän kyseiset standardit viimeistään 1 päivänä lokakuuta 2026. Yritykset ovat nostaneet esiin varmennuspalvelujen tarjoajien työtä koskevia huolenaiheita ja tuoneet esiin joustavuuden tarpeen, jotta voidaan lieventää kestävyysvarmennuksen osa-alueilla havaittuja riskejä ja kriittisiä ongelmia. Komission olisi otettava nämä huolenaiheet asianmukaisesti huomioon laatiessaan rajoitettua varmuutta koskevia standardeja. Yhdenmukaistettujen varmennusstandardien puuttuminen pahentaa yritysten kohtaamia ongelmia, minkä vuoksi on erittäin tärkeää, että komissio antaa mahdollisimman pian suunnitelmien mukaisen asianmukaisen delegoidun säädöksen.



Tarkistukset 221 ja 279
Ehdotus direktiiviksi
Johdanto-osan 5 kappale
	

	Komission teksti
	Tarkistus

	(5)	Direktiivin 2013/34/EU 19 a artiklan 1 kohdassa edellytetään, että suuret yritykset sekä mikroyrityksiä lukuun ottamatta pienet ja keskisuuret yritykset, joiden arvopapereita on otettu kaupankäynnin kohteeksi EU:n säännellyillä markkinoilla, laativat ja julkaisevat kestävyysselvityksen yksittäisen yrityksen tasolla. Yritysten raportointirasituksen keventämiseksi velvoite laatia ja julkaista kestävyysselvitys yksittäisen yrityksen tasolla olisi rajoitettava suuriin yrityksiin, joilla on tilivuoden aikana keskimäärin yli 1 000 työntekijää. Yritystä pidetään suurena, jos se ylittää kaksi direktiivin 2013/34/EU 3 artiklan 4 kohdassa säädetyistä kolmesta raja-arvosta. Tämä tarkoittaa, että raportointivaatimukset kohdistuvat yrityksiin, joilla on tilivuoden aikana keskimäärin yli 1 000 työntekijää ja joiden nettoliikevaihto on yli 50 miljoonaa euroa tai taseen loppusumma yli 25 miljoonaa euroa.
	(5)	Direktiivin 2013/34/EU 19 a artiklan 1 kohdassa edellytetään, että suuret yritykset sekä mikroyrityksiä lukuun ottamatta pienet ja keskisuuret yritykset, joiden arvopapereita on otettu kaupankäynnin kohteeksi EU:n säännellyillä markkinoilla, laativat ja julkaisevat kestävyysselvityksen yksittäisen yrityksen tasolla. Yritysten raportointirasituksen keventämiseksi velvoite laatia ja julkaista kestävyysselvitys yksittäisen yrityksen tasolla olisi rajoitettava yrityksiin, joilla on tilivuoden aikana keskimäärin yli 1 750 työntekijää ja yli 450 000 000 euron nettoliikevaihto. Perimmäiset emoyritykset, jotka ovat holdingyhtiöitä ja jotka eivät osallistu johtamiseen, olisi voitava vapauttaa raportointivelvoitteiden noudattamisesta.



Tarkistus 3

Ehdotus direktiiviksi
Johdanto-osan 6 kappale
	

	Komission teksti
	Tarkistus

	(6)	Tietojen tuottamista ja hallinnollisen rasituksen vähentämistä koskevien tavoitteiden välillä on tarpeen löytää tasapaino. Jotta siirtymistä ilmastoneutraaliin talouteen voidaan hahmottaa, kestävyysraportointi, johon kuuluvat myös Euroopan parlamentin ja neuvoston asetuksen (EU) 2020/8529 8 artiklassa tarkoitetut tiedot, on välttämätöntä sellaisten suurten yritysten osalta, joilla on tilivuoden aikana keskimäärin yli 1 000 työntekijää. Kun otetaan huomioon tarve löytää tasapaino tietojen tuottamista koskevan ja hallinnollisen rasituksen vähentämistä koskevan tavoitteen välillä, kestävyysraportoinnin uuteen soveltamisalaan kuuluvien suurten yritysten, joiden nettoliikevaihto tilivuoden aikana on enintään 450 000 000 euroa, olisi voitava julkistaa asetuksen (EU) 2020/852 8 artiklassa tarkoitetut tiedot nykyistä joustavammin. Komissiolle olisi siirrettävä valta vahvistaa sääntöjä, joilla täydennetään kyseisiä yrityksiä koskevaa raportointijärjestelmää. Erityisesti olisi selvennettävä, että komissiolla on valta vahvistaa raportointijärjestelmä toiminnoille, jotka ovat vain osittain kestävyysluokitusjärjestelmän mukaisia.
	Poistetaan.

	__________________
	

	9 Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13, ELI: http://data.europa.eu/eli/reg/2020/852/oj).
	



Tarkistukset 222 ja 280
Ehdotus direktiiviksi
Johdanto-osan 7 kappale
	

	Komission teksti
	Tarkistus

	(7)	Direktiivin 2013/34/EU 1 artiklan 3 kohdassa täsmennetään, että luottolaitoksiin ja vakuutusyrityksiin, jotka ovat suuria yrityksiä tai pieniä ja keskisuuria yrityksiä, mikroyrityksiä lukuun ottamatta, joiden arvopapereita on otettu kaupankäynnin kohteeksi EU:n säännellyillä markkinoilla, sovelletaan kyseisessä direktiivissä säädettyjä kestävyysraportointivaatimuksia kyseisten yritysten oikeudellisesta muodosta riippumatta. Kun otetaan huomioon, että yksittäisen yrityksen tasolla tehtävän kestävyysraportoinnin soveltamisala olisi rajoitettava suuriin yrityksiin, joilla on tilivuoden aikana keskimäärin yli 1 000 työntekijää, soveltamisalaa olisi rajoitettava vastaavasti myös luottolaitosten ja vakuutusyritysten osalta.
	(7)	Direktiivin 2013/34/EU 1 artiklan 3 kohdassa täsmennetään, että luottolaitoksiin ja vakuutusyrityksiin, jotka ovat suuria yrityksiä tai pieniä ja keskisuuria yrityksiä, mikroyrityksiä lukuun ottamatta, joiden arvopapereita on otettu kaupankäynnin kohteeksi EU:n säännellyillä markkinoilla, sovelletaan kyseisessä direktiivissä säädettyjä kestävyysraportointivaatimuksia kyseisten yritysten oikeudellisesta muodosta riippumatta. Kun otetaan huomioon, että yksittäisen yrityksen tasolla tehtävän kestävyysraportoinnin soveltamisala olisi rajoitettava yrityksiin, joilla on tilivuoden aikana keskimäärin yli 1 750 työntekijää ja yli 450 000 000 euron nettoliikevaihto, soveltamisalaa olisi rajoitettava vastaavasti myös luottolaitosten ja vakuutusyritysten osalta.



Tarkistus 5
Ehdotus direktiiviksi
Johdanto-osan 7 a kappale (uusi)
	

	Komission teksti
	Tarkistus

	
	(7 a)	Jotta varmistetaan johdonmukaisuus tämän direktiivin kanssa, on tärkeää, että rahoitusalan lainsäädäntö pysyy johdonmukaisena sen säännösten kanssa. Tässä yhteydessä olisi harkittava, olisiko rahoitusalaa koskevat vaatimukset muotoiltava tavalla, joka ei luo rahoitusalan yrityksille velvoitetta hankkia tietoja yrityksiltä, jotka eivät direktiivin 2013/34/EU 19 a tai 29 a artiklan nojalla ole velvollisia julkaisemaan muita kuin taloudellisia tietoja. Olisi myös harkittava, olisiko rahoituspalveluja koskevaa alakohtaista lainsäädäntöä, mukaan lukien delegoidut säädökset, Euroopan valvontaviranomaisten ohjeet ja valvontaodotukset, mukautettava tämän direktiivin sisällön huomioon ottamiseksi.



Tarkistukset 223 ja 281
Ehdotus direktiiviksi
Johdanto-osan 9 kappale
	

	Komission teksti
	Tarkistus

	(9)	Direktiivin 2013/34/EU 19 a artiklan 3 kohdassa edellytetään, että yritykset ilmoittavat tiedot omista toiminnoistaan ja arvoketjustaan. On tarpeen vähentää raportointirasitusta sellaisilta arvoketjuun kuuluvilta yrityksiltä, joiden ei tarvitse raportoida toimintansa kestävyydestä. Näin ollen, kun yritys raportoi kestävyystietoja yksittäisen yrityksen tai konsernin tasolla direktiivissä 2013/34/EU edellytetyllä tavalla, sen ei pitäisi pyrkiä hankkimaan arvoketjuunsa kuuluvilta unioniin tai unionin ulkopuolelle sijoittautuneilta yrityksiltä, joilla on tilivuoden aikana keskimäärin enintään 1 000 työntekijää, enempää tietoja kuin on täsmennetty standardeissa, joita yritykset, joiden ei tarvitse raportoida toimintansa kestävyydestä, voivat vapaaehtoisesti käyttää. Tämä ei kuitenkaan rajoita huolellisuusvelvoiteprosessin toteuttamista koskevien unionin vaatimusten soveltamista. Raportoivan yrityksen olisi kuitenkin saatava kerätä tällaisilta arvoketjuunsa kuuluvilta yrityksiltä mitä tahansa muita sellaisia kestävyystietoja, joita jaetaan yleisesti kyseisellä alalla toimivien yritysten kesken. Yritysten, jotka raportoivat arvoketjustaan kyseisiä rajoituksia noudattaen, olisi katsottava noudattavan kestävyysraportointivaatimusta. Varmennuspalvelujen tarjoajien olisi laadittava varmennuslausuntonsa niin, että noudatetaan yritysten velvollisuutta olla pyytämättä arvoketjussaan olevilta yrityksiltä, joilla on tilivuoden aikana keskimäärin enintään 1 000 työntekijää, enempää tietoja kuin on täsmennetty standardeissa, joita yritykset, joiden ei tarvitse raportoida toimintansa kestävyydestä, voivat vapaaehtoisesti käyttää. Tätä varten komissiolle olisi siirrettävä valta antaa delegoitu säädös, jossa säädetään kestävyysraportointistandardeista, joita yritykset, joiden ei tarvitse raportoida toimintansa kestävyydestä, voivat vapaaehtoisesti käyttää. Standardien olisi oltava oikeasuhteisia ja merkityksellisiä näiden yritysten valmiuksiin ja ominaisuuksiin sekä niiden toiminnan laajuuteen ja monimutkaisuuteen nähden. Standardeissa olisi myös mahdollisuuksien mukaan täsmennettävä rakenne, jota on noudatettava kyseisten tietojen esittämisessä.
	(9)	Direktiivin 2013/34/EU 19 a artiklan 3 kohdassa edellytetään, että yritykset ilmoittavat tiedot omista toiminnoistaan ja arvoketjustaan. On tarpeen varmistaa selkeys ja vähentää raportointirasitusta sellaisilta arvoketjuun kuuluvilta yrityksiltä, joiden ei tarvitse raportoida toimintansa kestävyydestä. Näin ollen, kun yritys raportoi kestävyystietoja yksittäisen yrityksen tai konsernin tasolla direktiivissä 2013/34/EU edellytetyllä tavalla, sen ei pitäisi pyrkiä hankkimaan yrityksiltä, joilla on tilivuoden aikana keskimäärin yli 1 750 työntekijää ja yli 450 000 000 euron nettoliikevaihto, enempää tietoja kuin on täsmennetty standardeissa, joita yritykset, joiden ei tarvitse raportoida toimintansa kestävyydestä, voivat vapaaehtoisesti käyttää. Tämä ei kuitenkaan rajoita huolellisuusvelvoiteprosessin toteuttamista koskevien unionin vaatimusten soveltamista. Raportoivan yrityksen olisi noudatettava riskiperusteista lähestymistapaa ja asetettava etusijalle pyrkimykset kerätä tietoja suuririskisistä vaikutuksista ja kestävyyskysymyksistä, jotka liittyvät yleisesti sen toimialaan, ja sen olisi saatava kerätä tällaisilta arvoketjuunsa kuuluvilta yrityksiltä mitä tahansa muita sellaisia kestävyystietoja, joita jaetaan yleisesti kyseisellä alalla toimivien yritysten kesken. Jos kaikkia tarvittavia tietoja yritysten arvoketjusta ei ole saatavilla tai tällaiset tiedot ovat puutteellisia tai niihin sovelletaan oikeudellisia rajoituksia, yritysten olisi voitava selittää toimet, joita ne ovat toteuttaneet hankkiakseen tarvittavat tiedot arvoketjustaan, syyt, joiden vuoksi kyseisiä tietoja ei voitu saada, ja suunnitelmat tällaisten tietojen saamiseksi tulevaisuudessa. Yritysten, jotka raportoivat arvoketjustaan kyseisiä rajoituksia noudattaen, olisi katsottava noudattavan kestävyysraportointivaatimusta. Varmennuspalvelujen tarjoajien olisi laadittava varmennuslausuntonsa niin, että noudatetaan yritysten velvollisuutta olla pyytämättä arvoketjussaan olevilta yrityksiltä, joilla on tilivuoden aikana keskimäärin enintään 1 750 työntekijää ja enintään 450 000 000 euron nettoliikevaihto, enempää tietoja kuin on täsmennetty standardeissa, joita yritykset, joiden ei tarvitse raportoida toimintansa kestävyydestä, voivat vapaaehtoisesti käyttää. Tätä varten komissiolle olisi siirrettävä valta antaa delegoitu säädös, jossa säädetään kestävyysraportointistandardeista, joita yritykset, joiden ei tarvitse raportoida toimintansa kestävyydestä, voivat vapaaehtoisesti käyttää. Standardien olisi oltava oikeasuhteisia ja merkityksellisiä näiden yritysten valmiuksiin ja ominaisuuksiin sekä niiden toiminnan laajuuteen ja monimutkaisuuteen nähden. Standardeissa olisi myös mahdollisuuksien mukaan täsmennettävä rakenne, jota on noudatettava kyseisten tietojen esittämisessä. Arvoketjuun kuuluvien yritysten olisi saatava valita malli kestävyystietojen vapaaehtoista raportointia varten, jotta tietoja pyytävien yritysten ei tarvitse arvioida tai kartoittaa kaikkien arvoketjuunsa kuuluvien yhteisöjen kokoluokkia.



Tarkistus 7

Ehdotus direktiiviksi
Johdanto-osan 9 a kappale (uusi)
	

	Komission teksti
	Tarkistus

	
	(9 a)	Ennen kuin komissio hyväksyy vapaaehtoisesti käytettävät kestävyysraportointistandardit ne yritykset, jotka raportoivat kestävyystietoja vapaaehtoisesti, voivat tehdä sen komission suosituksen 2025/4984 mukaisesti. Suositus perustuu EFRAGin laatimaan pk-yrityksiä koskevaan vapaaehtoiseen standardiin (VSME-standardi). Jatkuvuuden ja oikeasuhteisuuden varmistamiseksi komission delegoituna säädöksenä hyväksymien vapaaehtoisesti käytettävien kestävyysraportointistandardien olisi perustuttava kyseiseen suositukseen, niiden olisi oltava oikeasuhteisia, niissä olisi otettava huomioon ”pienet ensin” -periaate ja niissä olisi käytettävä yksinkertaistettua kieltä ja modulaarisuutta, joka mahdollistaa tietojen joustavan antamisen ja siinä etenemisen. Tämän vapaaehtoisen standardin tavoitteena olisi oltava auttaa yrityksiä (a) antamaan tietoja, jotka auttavat täyttämään sellaisten yritysten tietotarpeet, jotka pyytävät kestävyystietoja toimittajiltaan; (b) antamaan tietoja, jotka auttavat täyttämään pankkien ja sijoittajien tietotarpeet ja siten auttavat yrityksiä saamaan rahoitusta; (c) parantamaan kestävyyskysymysten (kuten ympäristöön ja yhteiskuntaan liittyvät haasteet, esimerkiksi ympäristön pilaantuminen ja työntekijöiden terveys ja turvallisuus) hallintaa; tämä tukee yritysten kilpailukykyistä kasvua ja parantaa niiden häiriönsietokykyä lyhyellä, keskipitkällä ja pitkällä aikavälillä; ja d) edistämään kestävämpää ja osallistavampaa talousjärjestelmää.



Tarkistus 8

Ehdotus direktiiviksi
Johdanto-osan 9 b kappale (uusi)
	

	Komission teksti
	Tarkistus

	
	(9 b)	Kestävyysraportointivaatimuksissa ei olisi velvoitettava yritystä raportoimaan henkistä pääomaa, henkistä omaisuutta, taitotietoa tai innovoinnin tuloksia koskevia tietoja, joita voitaisiin pitää Euroopan parlamentin ja neuvoston direktiivissä (EU) 2016/943 määriteltyinä liikesalaisuuksina. Tässä muutosdirektiivissä säädetyt raportointivaatimukset eivät sen vuoksi saisi rajoittaa direktiivin (EU) 2016/943 soveltamista.



Tarkistukset 224 ja 282
Ehdotus direktiiviksi
Johdanto-osan 12 kappale
	

	Komission teksti
	Tarkistus

	(12)	Direktiivin 2013/34/EU 29 a artiklan 1 kohdassa edellytetään, että suurten konsernien emoyritykset laativat ja julkaisevat kestävyysselvityksen konsernin tasolla. Jotta kyseisten emoyritysten raportointirasitus vähenisi, velvoite olisi rajattava koskemaan sellaisten suurten konsernien emoyrityksiä, joilla on konsernin lukujen perusteella tilivuoden aikana keskimäärin yli 1 000 työntekijää.
	(12)	Direktiivin 2013/34/EU 29 a artiklan 1 kohdassa edellytetään, että suurten konsernien emoyritykset laativat ja julkaisevat kestävyysselvityksen konsernin tasolla. Jotta kyseisten emoyritysten raportointirasitus vähenisi, velvoite olisi rajattava koskemaan sellaisten konsernien emoyrityksiä, joilla on konsernin lukujen perusteella tilivuoden aikana keskimäärin yli 1 750 työntekijää ja yli 450 000 000 euron nettoliikevaihto.



Tarkistus 10

Ehdotus direktiiviksi
Johdanto-osan 12 a kappale (uusi)
	

	Komission teksti
	Tarkistus

	
	(12 a)	Direktiivissä (EU) 2022/2464 edellytetään, että sen soveltamisalaan kuuluvat yritykset raportoivat kestävyystiedot pakollisten eurooppalaisten kestävyysraportointistandardien (ESRS) mukaisesti. Komissio hyväksyi heinäkuussa 2023 ensimmäiset eurooppalaiset kestävyysraportointistandardit. Jotta kestävyysraportointia voitaisiin yksinkertaistaa ja keventää pikaisesti, komission olisi annettava mahdollisimman pian ja viimeistään kuuden kuukauden kuluttua tämän direktiivin voimaantulosta delegoitu säädös, jolla tarkistetaan ensimmäistä ESRS-standardikokonaisuutta standardien uudistamiseksi merkittävästi i) poistamalla ne tietopisteet, joita pidetään vähiten tärkeinä yleisen kestävyysraportoinnin kannalta, ii) painottamalla määrällisiä tietopisteitä tekstikenttien sijasta, iii) antamalla selkeät ohjeet siitä, miten olennaisuusperiaatetta sovelletaan, jotta varmistetaan, että yritysten edellytetään ilmoittavan ainoastaan olennaiset tiedot, ja vähennetään riskiä siitä, että varmennuspalvelujen tarjoajat kannustavat tahattomasti yrityksiä ilmoittamaan tietoja, jotka eivät ole tarpeellisia, tai osoittamaan liiallisia resursseja olennaisuuden arviointiprosessiin, iv) parantamalla johdonmukaisuutta muiden EU:n säädösten kanssa, mukaan lukien rahoituspalvelulainsäädäntö, ja v) varmistamalla mahdollisimman suuri yhteentoimivuus maailmanlaajuisten kestävyysraportointistandardien kanssa.



Tarkistus 11

Ehdotus direktiiviksi
Johdanto-osan 12 b kappale (uusi)
	

	Komission teksti
	Tarkistus

	
	(12 b)	Jotta voidaan selkeyttää vaatimuksia, joita on asetettu emoyrityksinä toimiville holdingyhtiöille, ainoastaan ne vapautetaan tässä direktiivissä säädettyjen velvoitteiden noudattamisesta. Samoin yrityksille aiheutuvan hallinnollisen rasituksen vähentämiseksi emoyritykselle olisi myönnettävä 24 kuukauden siirtymäaika sellaisten uusien tytäryritysten hankinnan osalta, jotka eivät vielä raportoi.



Tarkistus 12

Ehdotus direktiiviksi
Johdanto-osan 13 kappale
	

	Komission teksti
	Tarkistus

	(13)	Direktiivin 2013/34/EU 29 b artiklan 1 kohdan kolmannessa alakohdassa siirretään komissiolle valta hyväksyä delegoiduilla säädöksillä alakohtaisia raportointistandardeja, joiden ensimmäinen kokonaisuus on määrä hyväksyä viimeistään 30 päivänä kesäkuuta 2026. Jotta vältetään kasvattamasta niiden tietopisteiden määrää, jotka yritysten olisi ilmoitettava, kyseinen siirretty valta olisi peruutettava.
	(13)	Direktiivin 2013/34/EU 29 b artiklan 1 kohdan kolmannessa alakohdassa siirretään komissiolle valta hyväksyä delegoiduilla säädöksillä alakohtaisia raportointistandardeja, joiden ensimmäinen kokonaisuus on määrä hyväksyä viimeistään 30 päivänä kesäkuuta 2026. Jotta vältetään kasvattamasta niiden tietopisteiden määrää, jotka yritysten olisi ilmoitettava, kyseinen siirretty valta olisi peruutettava. Komission olisi sen sijaan annettava vapaaehtoisia alakohtaisia ohjeita, joilla autetaan yrityksiä ja tilintarkastajia arvioimaan riskejä, mahdollisuuksia ja vaikutuksia tietyillä aloilla ja helpotetaan ESRS-standardien soveltamista tietyllä alalla, autetaan tunnistamaan kestävyysseikat, jotka todennäköisesti ovat olennaisia tietylle alalle, ja vähennetään raportointirasitusta. Näiden ohjeiden olisi perustuttava asiaankuuluvien sidosryhmien kuulemiseen.



Tarkistukset 225 ja 283
Ehdotus direktiiviksi
Johdanto-osan 14 kappale
	

	Komission teksti
	Tarkistus

	(14)	Direktiivin 2013/34/EU 29 b artiklan 4 kohdassa edellytetään, että kestävyysraportointistandardeissa ei aseteta tiedonantovaatimuksia, jotka edellyttäisivät, että yritykset hankkivat arvoketjussaan olevilta pieniltä ja keskisuurilta yrityksiltä enemmän tietoja kuin mitä on annettava niiden kestävyysraportointistandardien nojalla, joita sovelletaan pieniin ja keskisuuriin yrityksiin, joiden arvopapereita on otettu kaupankäynnin kohteeksi EU:n säännellyillä markkinoilla. Kun otetaan huomioon, että pienet ja keskisuuret yritykset, joiden arvopapereita on otettu kaupankäynnin kohteeksi EU:n säännellyillä markkinoilla, olisi vapautettava kestävyysraportoinnista, ja jotta voidaan vähentää sellaisten arvoketjuun kuuluvien yritysten raportointirasitusta, joiden ei tarvitse raportoida toimintansa kestävyydestä, kestävyysraportointistandardeissa ei saisi asettaa tiedonantovaatimuksia, joissa yrityksiä vaaditaan hankkimaan arvoketjuunsa kuuluvilta yrityksiltä, joilla on tilivuoden aikana keskimäärin enintään 1 000 työntekijää, enemmän tietoja kuin mitä on annettava niiden kestävyysraportointistandardien nojalla, joita sellaiset yritykset, joiden ei tarvitse raportoida toimintansa kestävyydestä, voivat käyttää vapaaehtoisesti.
	(14)	Direktiivin 2013/34/EU 29 b artiklan 4 kohdassa edellytetään, että kestävyysraportointistandardeissa ei aseteta tiedonantovaatimuksia, jotka edellyttäisivät, että yritykset hankkivat arvoketjussaan olevilta pieniltä ja keskisuurilta yrityksiltä enemmän tietoja kuin mitä on annettava niiden kestävyysraportointistandardien nojalla, joita sovelletaan pieniin ja keskisuuriin yrityksiin, joiden arvopapereita on otettu kaupankäynnin kohteeksi EU:n säännellyillä markkinoilla. Kun otetaan huomioon, että pienet ja keskisuuret yritykset, joiden arvopapereita on otettu kaupankäynnin kohteeksi EU:n säännellyillä markkinoilla, olisi vapautettava kestävyysraportoinnista, ja jotta voidaan vähentää sellaisten arvoketjuun kuuluvien yritysten raportointirasitusta, joiden ei tarvitse raportoida toimintansa kestävyydestä, kestävyysraportointistandardeissa ei saisi asettaa tiedonantovaatimuksia, joissa yrityksiä vaaditaan hankkimaan arvoketjuunsa kuuluvilta yrityksiltä, joilla on tilivuoden aikana keskimäärin enintään 1 750 työntekijää ja enintään 450 000 000 euron nettoliikevaihto, enemmän tietoja kuin mitä on annettava niiden kestävyysraportointistandardien nojalla, joita sellaiset yritykset, joiden ei tarvitse raportoida toimintansa kestävyydestä, voivat käyttää vapaaehtoisesti.



Tarkistus 15

Ehdotus direktiiviksi
Johdanto-osan 15 kappale
	

	Komission teksti
	Tarkistus

	(15)	Direktiivin 2013/34/EU 29 d artiklassa yritysten, joihin sovelletaan kyseisen direktiivin 19 a ja 29 a artiklan vaatimuksia, edellytetään laativan toimintakertomuksensa tai konserninsa toimintakertomus komission delegoidun asetuksen (EU) 2018/81511 3 artiklassa määritetyssä sähköisessä raportointimuodossa sekä merkitsemään kestävyysraportointinsa, myös Euroopan parlamentin ja neuvoston asetuksen (EU) 2020/85212 8 artiklan mukaisesti annettavat tiedot, tunnisteilla noudattaen mainitussa delegoidussa asetuksessa määritettyä sähköistä raportointimuotoa. Jotta tilanne olisi yrityksille selkeä, olisi täsmennettävä, että ennen kuin tällaiset kestävyysraportoinnin merkintäsäännöt hyväksytään delegoidulla asetuksella, yrityksiä ei saisi vaatia merkitsemään kestävyysraportointiaan tunnisteilla.
	(15)	Direktiivin 2013/34/EU 29 d artiklassa yritysten, joihin sovelletaan kyseisen direktiivin 19 a ja 29 a artiklan vaatimuksia, edellytetään laativan toimintakertomuksensa tai konserninsa toimintakertomus komission delegoidun asetuksen (EU) 2018/81511 3 artiklassa määritetyssä sähköisessä raportointimuodossa sekä merkitsemään kestävyysraportointinsa, myös Euroopan parlamentin ja neuvoston asetuksen (EU) 2020/85212 8 artiklan mukaisesti annettavat tiedot, tunnisteilla noudattaen mainitussa delegoidussa asetuksessa määritettyä sähköistä raportointimuotoa. Jotta tilanne olisi yrityksille selkeä, olisi täsmennettävä, että ennen kuin tällaiset kestävyysraportoinnin merkintäsäännöt hyväksytään mainitulla delegoidulla asetuksella, yrityksiä ei saisi vaatia merkitsemään kestävyysraportointiaan tunnisteilla.

	__________________
	__________________

	11 Komission delegoitu asetus (EU) 2018/815, annettu 17 päivänä joulukuuta 2018, Euroopan parlamentin ja neuvoston direktiivin 2004/109/EY täydentämisestä yhtenäisen sähköisen raportointimuodon määrittämistä koskevilla teknisillä sääntelystandardeilla (EUVL L 143, 29.5.2019, s. 1, ELI: http://data.europa.eu/eli/reg_del/2019/815/oj).
	11 Komission delegoitu asetus (EU) 2018/815, annettu 17 päivänä joulukuuta 2018, Euroopan parlamentin ja neuvoston direktiivin 2004/109/EY täydentämisestä yhtenäisen sähköisen raportointimuodon määrittämistä koskevilla teknisillä sääntelystandardeilla (EUVL L 143, 29.5.2019, s. 1, ELI: http://data.europa.eu/eli/reg_del/2019/815/oj).

	12 Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13, ELI: http://data.europa.eu/eli/reg/2020/852/oj).
	12 Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13, ELI: http://data.europa.eu/eli/reg/2020/852/oj).



Tarkistus 16

Ehdotus direktiiviksi
Johdanto-osan 16 kappale
	

	Komission teksti
	Tarkistus

	(16)	Direktiivin 2013/34/EU 33 artiklan 1 kohdassa täsmennetään, että yrityksen hallinto-, johto- ja valvontaelinten jäsenet ovat yhteisesti vastuussa sen varmistamisesta, että seuraavat asiakirjat laaditaan ja julkaistaan kyseisen direktiivin vaatimusten mukaisesti. Joustavuuden lisäämiseksi ja jotta voidaan vähentää yritysten raportointirasitusta, olisi täsmennettävä, että yrityksen hallinto-, johto- ja valvontaelinten jäsenten yhteinen vastuu mainitun direktiivin 29 d artiklan vaatimusten noudattamisesta toimintakertomuksen digitalisoinnin osalta rajoittuu toimintakertomuksen julkaisemiseen yhtenäisessä sähköisessä muodossa ja sen sisältämän kestävyysraportoinnin merkitsemiseen tunnisteilla.
	(16)	Direktiivin 2013/34/EU 33 artiklan 1 kohdassa täsmennetään, että yrityksen hallinto-, johto- ja valvontaelinten jäsenet ovat yhteisesti vastuussa sen varmistamisesta, että tietyt asiakirjat laaditaan ja julkaistaan kyseisen direktiivin vaatimusten mukaisesti. Joustavuuden lisäämiseksi ja jotta voidaan vähentää yritysten raportointirasitusta, jäsenvaltiot voivat säätää, että yrityksen hallinto-, johto- ja valvontaelinten jäsenten yhteinen vastuu mainitun direktiivin 29 d artiklan vaatimusten noudattamisesta toimintakertomuksen digitalisoinnin osalta rajoittuu toimintakertomuksen julkaisemiseen yhtenäisessä sähköisessä muodossa ja sen sisältämän kestävyysraportoinnin merkitsemiseen tunnisteilla.



Tarkistus 17

Ehdotus direktiiviksi
Johdanto-osan 17 kappale
	

	Komission teksti
	Tarkistus

	(17)	Direktiivin 2013/34/EU 40 a artiklan 1 kohdan neljännen ja viidennen alakohdan mukaan kolmannen maan yrityksen, jonka nettoliikevaihto unionissa on yli 150 miljoonaa euroa, unionissa sijaitsevan tytäryrityksen tai, jos tällaista tytäryritystä ei ole, unionissa sijaitsevan sivuliikkeen, jonka nettoliikevaihto on yli 40 miljoonaa euroa, on julkaistava ja asetettava saataville kestävyystiedot kolmannen maan emoyrityksen konsernin tasolla. Jotta kriteerit, joilla määritetään, kuuluuko yritys direktiivin (EU) 2024/1760 soveltamisalaan, olisivat yhdenmukaisemmat, kolmannen maan yrityksen nettoliikevaihdon raja-arvo olisi nostettava 150 000 000 eurosta 450 000 000 euroon. Johdonmukaisuuden ja rasituksen vähentämisen vuoksi 40 a artiklan soveltamisalaan kuuluvan tytäryrityksen ja sivuliikkeen kokoa olisi mukautettava. Tytäryrityksen olisi oltava kooltaan suuri yritys, kun taas sivuliikkeen nettoliikevaihtoa koskeva kriteeri olisi nostettava 40 000 000 eurosta 50 000 000 euroon, jotta se vastaisi suurten yritysten nettoliikevaihdon raja-arvoa.
	(17)	Direktiivin 2013/34/EU 40 a artiklan 1 kohdan neljännen ja viidennen alakohdan mukaan kolmannen maan yrityksen, jonka nettoliikevaihto unionissa on yli 150 miljoonaa euroa, unionissa sijaitsevan tytäryrityksen tai, jos tällaista tytäryritystä ei ole, unionissa sijaitsevan sivuliikkeen, jonka nettoliikevaihto on yli 40 miljoonaa euroa, on julkaistava ja asetettava saataville kestävyystiedot kolmannen maan emoyrityksen konsernin tasolla. Johdonmukaisuuden ja rasituksen vähentämisen vuoksi ja tasapuolisten toimintaedellytysten varmistamiseksi 40 a artiklan soveltamisalaan kuuluvan tytäryrityksen ja sivuliikkeen kokoa olisi mukautettava. Tytäryrityksen ja sivuliikkeen koko olisi vahvistettava siten, että rajana on yli 450 000 000 euron nettoliikevaihto.



Tarkistukset 226 ja 284
Ehdotus direktiiviksi
Johdanto-osan 18 kappale
	

	Komission teksti
	Tarkistus

	(18)	Direktiivin (EU) 2022/2464 5 artiklan 2 kohdan ensimmäisessä alakohdassa täsmennetään yrityksen koon mukaan määritetyt päivämäärät, joista alkaen jäsenvaltioiden on sovellettava direktiivissä 2013/34/EU säädettyjä kestävyysraportointivaatimuksia. Kun otetaan huomioon, että yrityskohtaisten kestävyysraportointivaatimusten soveltamisalaa olisi supistettava kattamaan ainoastaan suuret yritykset, joilla on tilivuoden aikana keskimäärin yli 1 000 työntekijää, ja että konsernin tason kestävyysraportointivaatimusten soveltamisalaa olisi supistettava vastaavasti, soveltamispäivien määrittämisperusteita olisi mukautettava ja viittaus pieniin ja keskisuuriin yrityksiin, joiden arvopapereita on otettu kaupankäynnin kohteeksi EU:n säännellyillä markkinoilla, olisi poistettava.
	(18)	Direktiivin (EU) 2022/2464 5 artiklan 2 kohdan ensimmäisessä alakohdassa täsmennetään yrityksen koon mukaan määritetyt päivämäärät, joista alkaen jäsenvaltioiden on sovellettava direktiivissä 2013/34/EU säädettyjä kestävyysraportointivaatimuksia. Kun otetaan huomioon, että yrityskohtaisten kestävyysraportointivaatimusten soveltamisalaa olisi supistettava kattamaan ainoastaan yritykset, joilla on tilivuoden aikana keskimäärin yli 1 750 työntekijää ja yli 450 000 000 euron nettoliikevaihto, ja että konsernin tason kestävyysraportointivaatimusten soveltamisalaa olisi supistettava vastaavasti, soveltamispäivien määrittämisperusteita olisi mukautettava ja viittaus pieniin ja keskisuuriin yrityksiin, joiden arvopapereita on otettu kaupankäynnin kohteeksi EU:n säännellyillä markkinoilla, olisi poistettava.



Tarkistukset 227 ja 285
Ehdotus direktiiviksi
19 kappale
	

	Komission teksti
	Tarkistus

	(19)	Direktiivin (EU) 2022/2464 5 artiklan 2 kohdan kolmannessa alakohdassa täsmennetään liikkeeseenlaskijan koon mukaan määritetyt päivämäärät, joista alkaen jäsenvaltioiden on sovellettava direktiivissä 2004/109/EY säädettyjä kestävyysraportointivaatimuksia. Kun otetaan huomioon, että yrityskohtaisten kestävyysraportointivaatimusten soveltamisalaa olisi supistettava kattamaan ainoastaan suuret yritykset, joilla on tilivuoden aikana keskimäärin yli 1 000 työntekijää, ja että konsernin tason kestävyysraportointivaatimusten soveltamisalaa olisi supistettava vastaavasti, soveltamispäivien määrittämisperusteita olisi mukautettava ja viittaus pieniin ja keskisuuriin yrityksiin olisi poistettava.
	(19)	Direktiivin (EU) 2022/2464 5 artiklan 2 kohdan kolmannessa alakohdassa täsmennetään liikkeeseenlaskijan koon mukaan määritetyt päivämäärät, joista alkaen jäsenvaltioiden on sovellettava direktiivissä 2004/109/EY säädettyjä kestävyysraportointivaatimuksia. Kun otetaan huomioon, että yrityskohtaisten kestävyysraportointivaatimusten soveltamisalaa olisi supistettava kattamaan ainoastaan yritykset, joilla on tilivuoden aikana keskimäärin yli 1 750 työntekijää ja yli 450 000 000 euron nettoliikevaihto, ja että konsernin tason kestävyysraportointivaatimusten soveltamisalaa olisi supistettava vastaavasti, soveltamispäivien määrittämisperusteita olisi mukautettava ja viittaus pieniin ja keskisuuriin yrityksiin olisi poistettava.



Tarkistus 20

Ehdotus direktiiviksi
Johdanto-osan 20 kappale
	

	Komission teksti
	Tarkistus

	(20)	Direktiivin (EU) 2024/1760 4 artiklan 1 kohdassa jäsenvaltioita kielletään ottamasta käyttöön kansallisessa lainsäädännössään kyseisen direktiivin soveltamisalaan kuuluvalla alalla säännöksiä, joissa säädetään 8 artiklan 1 ja 2 kohdassa ja 10 artiklan 1 kohdassa säädetyistä säännöksistä poikkeavista ihmisoikeuksia ja ympäristöä koskevista huolellisuusvelvoitteista. Jotta voidaan varmistaa, että jäsenvaltiot eivät mene kyseistä direktiiviä pidemmälle, ja välttää sellaisen hajanaisen sääntely-ympäristön syntyminen, joka johtaa oikeudelliseen epävarmuuteen ja tarpeettomaan rasitukseen, direktiiviin (EU) 2024/1760 sisältyvät täyttä yhdenmukaistamista koskevat säännökset olisi laajennettava koskemaan muita säännöksiä, joilla säännellään huolellisuusvelvoiteprosessin keskeisiä näkökohtia. Näitä ovat erityisesti tunnistamisvelvollisuus, velvollisuudet korjata haitalliset vaikutukset, jotka on tunnistettu tai olisi pitänyt tunnistaa, velvollisuudet kanssakäymiseen sidosryhmien kanssa tietyissä tapauksissa sekä velvollisuus asettaa saataville valitus- ja ilmoitusmekanismi. Samalla jäsenvaltioiden olisi annettava ottaa käyttöön tiukempia tai täsmällisempiä säännöksiä, joilla säännellään muita näkökohtia, myös uusiin tuotteisiin tai palveluihin liittyvien kehittymässä olevien riskien lieventämiseksi.
	(20)	Direktiivin (EU) 2024/1760 4 artiklan 1 kohdassa jäsenvaltioita kielletään ottamasta käyttöön kansallisessa lainsäädännössään kyseisen direktiivin soveltamisalaan kuuluvalla alalla säännöksiä, joissa säädetään 8 artiklan 1 ja 2 kohdassa ja 10 artiklan 1 kohdassa säädetyistä säännöksistä poikkeavista ihmisoikeuksia ja ympäristöä koskevista huolellisuusvelvoitteista. Jotta voidaan varmistaa, että jäsenvaltiot eivät mene kyseistä direktiiviä pidemmälle, ja välttää sellaisen hajanaisen sääntely-ympäristön syntyminen, joka johtaa oikeudelliseen epävarmuuteen ja tarpeettomaan rasitukseen, direktiiviin (EU) 2024/1760 sisältyvät täyttä yhdenmukaistamista koskevat säännökset olisi laajennettava koskemaan muita säännöksiä, joilla säännellään huolellisuusvelvoiteprosessin keskeisiä näkökohtia. Näitä ovat erityisesti säännökset, jotka koskevat huolellisuusvelvoitetta konsernitasolla, tunnistamisvelvollisuutta, velvollisuuksia korjata haitalliset vaikutukset, jotka on tunnistettu tai olisi pitänyt tunnistaa, priorisointia, velvollisuuksia kanssakäymiseen sidosryhmien kanssa tietyissä tapauksissa sekä velvollisuutta asettaa saataville valitus- ja ilmoitusmekanismi. Samalla jäsenvaltioiden olisi edelleen annettava ottaa käyttöön tai pitää voimassa kansallisen lainsäädännön säännöksiä, joilla säännellään toiminnan tiettyjä haitallisia vaikutuksia tai tiettyjä toiminta-aloja, tuotteita tai palveluja, jotta saavutetaan erilainen ihmisoikeuksien, työhön liittyvien ja sosiaalisten oikeuksien, ympäristön tai ilmaston suojelun taso.



Tarkistus 21

Ehdotus direktiiviksi
Johdanto-osan 21 kappale
	

	Komission teksti
	Tarkistus

	(21)	Direktiivin (EU) 2024/1760 5 artiklassa jäsenvaltiot velvoitetaan varmistamaan, että tietynkokoiset suuret yritykset noudattavat riskiperusteista ihmisoikeuksia ja ympäristöä koskevaa huolellisuusvelvoitetta. Jotta vähennettäisiin niiden yritysten rasitusta, joiden on noudatettava tätä velvoitetta, vaadittu huolellisuusvelvoite olisi pääsääntöisesti rajoitettava yrityksen omaan, sen tytäryritysten ja sen suorien liikekumppaneiden toimintaan. Näin ollen liikesuhteiden osalta yrityksiä olisi toimintaketjujensa kartoittamisen jälkeen vaadittava tekemään perusteelliset arvioinnit ainoastaan suorista liikekumppaneistaan. Yritysten olisi kuitenkin tarkasteltava muitakin kuin suoria liikesuhteitaan, jos niillä on uskottavaa tietoa, joka viittaa haitalliseen vaikutukseen välillisen liikekumppanin tasolla. Uskottavilla tiedoilla tarkoitetaan tietoja, jotka ovat luonteeltaan objektiivisia, jolloin yritys voi päätellä, että tietojen paikkansapitävyys on kohtuullisen todennäköistä. Näin voi olla silloin, kun asianomainen yritys on saanut valituksen tai sillä on esimerkiksi luotettavien tiedotusvälineiden, kansalaisjärjestöjen raporttien tai viimeaikaisia tapahtumia koskevien raporttien kautta tai tietyissä paikoissa esiintyneiden toistuvien ongelmien vuoksi hallussaan tietoja todennäköisestä tai todellisesta haitallisesta toiminnasta välillisen liikekumppanin tasolla. Jos yrityksellä on tällaisia tietoja, sen olisi tehtävä perusteellinen arviointi. Yritysten olisi tehtävä perusteellisia arviointeja haitallisista vaikutuksista, joiden syyt ovat toimitusketjussa pidemmällä kuin suorissa liikekumppaneissa, tapauksissa, joissa liikesuhteen rakenteella ei ole taloudellisia perusteita, mikä viittaa siihen, että se on valittu, jotta yrityksen ei tarvitse vastata haitallista toimintaa harjoittavasta toimittajasta, joka muutoin olisi suora toimittaja. Jos perusteellinen arviointi vahvistaa, että haitallisia vaikutuksia tosiasiallisesti tai todennäköisesti aiheutuu, vaikutus olisi katsottava tunnistetuksi. Lisäksi yritysten olisi pyrittävä varmistamaan, että niiden käytännesääntöjä – jotka ovat osa niiden huolellisuusvelvoitetta koskevia toimintaperiaatteita ja joissa esitetään odotukset siitä, miten liiketoiminnassa suojellaan ihmisoikeuksia, työntekijöiden oikeudet mukaan luettuina, ja ympäristöä – noudatetaan koko toimintaketjussa sopimusperusteisen ketjuttamisen kautta ja pk-yritysten tukemista koskevat vaatimukset täyttäen.
	(21)	Direktiivin (EU) 2024/1760 5 artiklassa jäsenvaltiot velvoitetaan varmistamaan, että tietynkokoiset suuret yritykset noudattavat riskiperusteista ihmisoikeuksia ja ympäristöä koskevaa huolellisuusvelvoitetta. Jotta varmistettaisiin tehokkuus, vähennettäisiin niiden yritysten rasitusta, joiden on noudatettava tätä velvoitetta, ja varmistettaisiin niiden resurssien tarkoituksenmukainen käyttö, vaaditussa huolellisuusvelvoitteessa ja toteutetuissa toimenpiteissä olisi otettava huomioon asiaankuuluvat riskitekijät, muun muassa yritystason riskitekijät, kuten se, onko liikekumppani tämän direktiivin soveltamisalaan kuuluva yritys, yritystoimintaan liittyvät riskitekijät sekä maantieteelliset ja kontekstuaaliset riskitekijät, kuten haitallisten vaikutusten tyyppiin liittyvän lainvalvonnan taso, tuote- ja palvelukohtaiset riskitekijät ja alakohtaiset riskitekijät. Yritysten olisi tehtävä selvitys, jossa tunnistetaan yleiset alat, joilla haitallisia vaikutuksia todennäköisimmin esiintyy ja joilla ne todennäköisimmin ovat vakavimpia. Jos yrityksillä on selvityksen tulosten pohjalta asiaankuuluvien ja todennettavissa olevien tietojen perusteella syytä uskoa, että haitallisia vaikutuksia on ilmennyt tai saattaa ilmetä, yrityksiä olisi vaadittava tekemään lisäarviointeja ainoastaan niillä aloilla, joilla haitallisten vaikutusten on tunnistettu olevan todennäköisimpiä ja vakavimpia.



Tarkistus 22

Ehdotus direktiiviksi
Johdanto-osan 22 kappale
	

	Komission teksti
	Tarkistus

	(22)	Jotta voidaan rajoittaa pieniin ja keskisuuriin yrityksiin ja pieniin midcap-yrityksiin kohdistuvaa valumavaikutusta, kun tehdään arvoketjun kartoitusta haitallisten vaikutusten tunnistamiseksi, suurten yritysten olisi rajoitettava tietopyynnöt direktiivin (EU) 2013/34/EU 29 a artiklassa tarkoitettuihin vapaaehtoisesti käytettävissä standardeissa täsmennettyihin tietoihin, paitsi jos ne tarvitsevat kartoituksen tekemiseksi muita tietoja, joita ne eivät voi saada millään muulla kohtuullisella tavalla.
	(22)	Jotta voidaan rajoittaa muihin yrityksiin, mukaan lukien pieniin ja keskisuuriin yrityksiin ja pieniin midcap-yrityksiin, kohdistuvaa valumavaikutusta, kun tehdään toimintaketjua koskeva selvitys haitallisten vaikutusten tunnistamiseksi, soveltamisalaan kuuluvien yritysten ei pitäisi pyrkiä hankkimaan tietoja liikekumppaneiltaan, vaan niiden olisi tukeuduttava ainoastaan tietoihin, jotka ovat jo kohtuudella saatavilla, kuten yleisesti tunnettuihin tietoihin, hauista saatuihin tietoihin ja aiemman yhteistyön kautta saatuihin tietoihin. Yhteisötason tiedot ja viestintä liikekumppanien kanssa eivät ole tässä vaiheessa merkityksellisiä. Tällaisia tietoja olisi voitava pyytää lisäarviointeja varten vain tietyin edellytyksin. Tällaisessa tapauksessa olisi oltava mahdollista pyrkiä hankkimaan liikekumppaneilta tietoja ainoastaan, jos riskiperusteista lähestymistapaa noudattaen on todettu, että tällaisia tietoja on todennäköisistä haitallisista vaikutuksista saatujen viitteiden vuoksi tarpeen saada liikekumppaneilta, joilla on vähemmän kuin 5 000 työntekijää, ja jos tällaisia muita tietoja ei voida kohtuudella saada muilla keinoin, pääasiassa olemassa olevista tai toissijaisista lähteistä. Kaikkien pyyntöjen olisi joka tapauksessa oltava kohdennettuja, kohtuullisia ja oikeasuhteisia. Jotta yritysten ja asianomaisten liikekumppaneiden olisi helpompi noudattaa sääntöjä, tarvittavat tiedot olisi voitava hankkia joko yksin tai yhteistyössä.



Tarkistus 23

Ehdotus direktiiviksi
Johdanto-osan 22 a kappale (uusi)
	

	Komission teksti
	Tarkistus

	
	(22 a)	Tavoitteena on asettaa etusijalle kaikkein haitallisimmat ja todennäköisimmät vaikutukset, mutta yrityksille olisi kuitenkin annettava merkittävää joustovaraa päättää, mihin riskeihin ne puuttuvat ensin haitallisen vaikutuksen vakavuuden ja todennäköisyyden perusteella. Tällaisen päätöksen olisi perustuttava haitallisen vaikutuksen mittakaavaan, laajuuteen tai korjaamattomaan luonteeseen niin, että otetaan huomioon vaikutuksen vakavuus. Sen jälkeen, kun vakavimpiin ja todennäköisimpiin haitallisiin vaikutuksiin on puututtu kohtuullisessa ajassa, yrityksen olisi puututtava vähemmän vakavampiin ja vähemmän todennäköisempiin haitallisiin vaikutuksiin. Yrityksille ei kuitenkaan pitäisi määrätä seuraamuksia haitasta, joka johtuu vähemmän merkittävistä haitallisista vaikutuksista, joihin ei ole vielä puututtu näihin periaatteisiin perustuvan priorisoinnin mukaisesti.



Tarkistus 24

Ehdotus direktiiviksi
Johdanto-osan 23 kappale
	

	Komission teksti
	Tarkistus

	(23)	Yritykset voivat joutua tilanteisiin, joissa niiden tuotanto perustuu suurelta osin yhden tai useamman yksittäisen toimittajan tuotantopanoksiin. Jos tällaisen toimittajan liiketoimintaan liittyy vakavia haitallisia vaikutuksia, kuten lapsityövoiman käyttöä tai merkittävää haittaa ympäristölle, ja yritys on tuloksetta toteuttanut kaikki huolellisuusvelvoitetta koskevat toimenpiteet näiden vaikutusten korjaamiseksi, yrityksen olisi viimeisenä keinona keskeytettävä liikesuhde pyrkien kuitenkin yhdessä toimittajan kanssa ratkaisuun. Tässä yritys voi mahdollisuuksien mukaan käyttää liikesuhteen keskeyttämisestä johtuvaa suurempaa vipuvaikutusta.
	(23)	Yritykset voivat joutua tilanteisiin, joissa niiden tuotanto perustuu suurelta osin yhden tai useamman yksittäisen toimittajan tuotantopanoksiin. Jos tällaisen toimittajan liiketoimintaan liittyy vakavia haitallisia vaikutuksia, kuten lapsityövoiman käyttöä tai merkittävää haittaa ympäristölle, ja yritys on tuloksetta toteuttanut kaikki huolellisuusvelvoitetta koskevat toimenpiteet näiden vaikutusten korjaamiseksi, yrityksen olisi viimeisenä keinona keskeytettävä liikesuhde väliaikaisesti pyrkien kuitenkin yhdessä toimittajan kanssa ratkaisuun. Tässä yritys voi mahdollisuuksien mukaan käyttää liikesuhteen keskeyttämisestä johtuvaa suurempaa vipuvaikutusta. Yrityksen olisi arvioitava asiaankuuluvia sidosryhmiä kuullen, aiheuttaako tällainen keskeyttäminen yritykselle merkittävää haittaa, myös silloin, kun ratkaisevan tärkeät liikekumppanit tarjoavat yrityksen liiketoiminnan kannalta olennaisia raaka-aineita, tuotteita tai palveluja, joille ei ole saatavilla vaihtoehtoa. Huomattavan haitan olisi katsottava tarkoittavan kielteistä ja merkittävää vaikutusta yrityksen oikeudelliseen, rahoitukselliseen tai taloudelliseen tilanteeseen tai sen tuotantokapasiteettiin, myös pitkällä aikavälillä, kuten vaikutusta, joka aiheuttaa maksukyvyttömyyden todennäköisyyden. Jottei tämän direktiivin tavoitteita heikennettäisi, päätökseen olla keskeyttämättä liikesuhdetta olisi sovellettava ehtoja, mukaan lukien raportointi toimivaltaiselle valvontaviranomaiselle tällaisen päätöksen asianmukaisesti perustelluista syistä. Yritysten olisi myös arvioitava, voidaanko kohtuudella olettaa, että keskeyttämisestä aiheutuvat haitalliset vaikutukset ovat selvästi vakavampia kuin haitalliset vaikutukset, joita ei ole voitu ehkäistä tai riittävästi lieventää. Jos näin on, yritystä ei pitäisi vaatia keskeyttämään liikesuhdetta ja sen olisi voitava raportoida toimivaltaiselle valvontaviranomaiselle tällaisen päätöksen asianmukaisesti perustelluista syistä.



Tarkistus 26

Ehdotus direktiiviksi
Johdanto-osan 25 kappale
	

	Komission teksti
	Tarkistus

	(25)	Yritysten hallinnollisen rasituksen vähentämiseksi komission määräaikaa huolellisuusvelvoitetta koskevien yleisohjeiden hyväksymiselle olisi aikaistettava 26 päivään heinäkuuta 2026. Samanaikaisesti direktiivin (EU) 2024/1760 soveltamisen määräaikaa ensimmäisen yritysryhmän osalta olisi lykättävä 26 päivään heinäkuuta 2028 direktiivin (EU) XXX/XXX13 mukaisesti. Tämän kahden vuoden aikavälin olisi oltava yrityksille riittävä aika ottaa huomioon komission ohjeisiin sisällytettävä käytännön ohjeistus ja parhaat käytännöt huolellisuusvelvoitetta koskevien toimenpiteiden täytäntöönpanossa.
	(25)	Yritysten hallinnollisen rasituksen vähentämiseksi komission määräaikaa huolellisuusvelvoitetta koskevien yleisohjeiden hyväksymiselle olisi aikaistettava 26 päivään heinäkuuta 2026. Samanaikaisesti direktiivin (EU) 2024/1760 soveltamisen määräaikaa ensimmäisen yritysryhmän osalta olisi lykättävä 26 päivään heinäkuuta 2028 direktiivin (EU) XXX/XXX13 mukaisesti. Tämän kahden vuoden aikavälin pitäisi olla yrityksille riittävä aika ottaa huomioon komission ohjeisiin sisällytettävä käytännön ohjeistus ja parhaat käytännöt huolellisuusvelvoitetta koskevien toimenpiteiden täytäntöönpanossa.

	__________________
	__________________

	13 Direktiivi (EU) 2025/XX, annettu ….
	13 Direktiivi (EU) 2025/XX, annettu ….



Tarkistukset 228 ja 287
Ehdotus direktiiviksi
Johdanto-osan 26 kappale
	

	Komission teksti
	Tarkistus

	[bookmark: _Hlk213321082](26)	Jotta voidaan varmistaa, että direktiivi (EU) 2024/1760 on paremmin linjassa direktiivissä (EU) 2022/2464 säädetyn kestävyysraportointijärjestelmän kanssa, vaatimus toteuttaa ilmastonmuutoksen hillintää koskeva siirtymäsuunnitelma olisi korvattava selvennyksellä siitä, että yritysten on siirtymäsuunnitelman hyväksymisen lisäksi kuvailtava suunnitellut ja toteutetut täytäntöönpanotoimet. Velvoite hyväksyä suunnitelma ja sen alustava ja päivitetty sisältö on edelleen hallinnollisen valvonnan alaista.
	(26)	Direktiiviin (EU) 2024/1760 sisältyviä ilmastonmuutoksen hillintää koskevaa siirtymäsuunnitelmaa koskevia säännöksiä on pidetty suhteettomina erityisesti yrityksille ja toimivaltaisille viranomaisille aiheutuvan hallinnollisen rasitteen vuoksi, ja ne voivat johtaa oikeudelliseen epävarmuuteen. Kyseiset säännökset on tarpeen kumota, jotta voidaan yksinkertaistaa velvoitteita ja tukea kyseisen direktiivin kohdennetumpaa ja tehokkaampaa täytäntöönpanoa.



Tarkistus 28

Ehdotus direktiiviksi
Johdanto-osan 27 kappale
	

	Komission teksti
	Tarkistus

	(27)	Direktiivin (EU) 2024/1760 27 artiklan 1 kohdan mukaan jäsenvaltioiden on säädettävä seuraamuksista, joiden on oltava tehokkaita, oikeasuhteisia ja varoittavia. Kyseisen direktiivin 27 artiklan 2 kohdassa edellytetään, että kun jäsenvaltiot päättävät seuraamusten määräämisestä ja, jos seuraamuksia määrätään, niiden luonteesta ja asianmukaisesta tasosta, niiden on otettava asianmukaisesti huomioon joukko tekijöitä, jotka määrittävät rikkomisen vakavuuden, sekä lieventävät tai raskauttavat asianhaarat. Kyseisen direktiivin 27 artiklan 4 kohdassa edellytetään, että jäsenvaltiot perustavat määrättävät taloudelliset seuraamukset asianomaisen yrityksen maailmanlaajuiseen nettoliikevaihtoon. Koska jäsenvaltioiden on jo otettava huomioon kyseisen direktiivin 27 artiklan 2 kohdassa säädetyt tekijät, tarve perustaa taloudelliset seuraamukset asianomaisen yhtiön maailmanlaajuiseen nettoliikevaihtoon on tarpeeton. Jotta voidaan varmistaa tasapuoliset toimintaedellytykset kaikkialla unionissa, jäsenvaltioita olisi kuitenkin kiellettävä ottamasta kansallisessa lainsäädännössään käyttöön niiden lainkäyttövaltaan kuuluville yrityksille määrättävien taloudellisten seuraamusten ylärajaa, joka estäisi valvontaviranomaisia määräämästä seuraamuksia 27 artiklan 2 kohdassa säädetyt tekijät huomioon ottaen. Lisäksi noudattamisen valvonnan yhdenmukaistamiseksi kaikkialla unionissa komission olisi yhteistyössä jäsenvaltioiden kanssa laadittava ohjeet, joilla autetaan valvontaviranomaisia määrittämään seuraamusten taso.
	(27)	Direktiivin (EU) 2024/1760 27 artiklan 1 kohdan mukaan jäsenvaltioiden on säädettävä seuraamuksista, joiden on oltava tehokkaita, oikeasuhteisia ja varoittavia. Kyseisen direktiivin 27 artiklan 2 kohdassa edellytetään, että kun jäsenvaltiot päättävät seuraamusten määräämisestä ja, jos seuraamuksia määrätään, niiden luonteesta ja asianmukaisesta tasosta, niiden on otettava asianmukaisesti huomioon joukko tekijöitä, jotka määrittävät rikkomisen vakavuuden, sekä lieventävät tai raskauttavat asianhaarat. Kyseisen direktiivin 27 artiklan 4 kohdassa edellytetään, että jäsenvaltiot perustavat määrättävät taloudelliset seuraamukset asianomaisen yrityksen maailmanlaajuiseen nettoliikevaihtoon. Oikeasuhteisten seuraamusten varmistamiseksi jäsenvaltioiden olisi taattava, että taloudellisten seuraamusten enimmäismäärä on viisi prosenttia yrityksen maailmanlaajuisesta nettoliikevaihdosta tai, kun on kyse 2 artiklan 1 kohdan b alakohdan ja 2 artiklan 2 kohdan b alakohdan soveltamisalaan kuuluvista yrityksistä, viisi prosenttia perimmäisen emoyrityksen konsolidoidusta maailmanlaajuisesta liikevaihdosta sakon määräämistä koskevaa päätöstä edeltävänä tilivuotena. Lisäksi noudattamisen valvonnan yhdenmukaistamiseksi kaikkialla unionissa komission olisi yhteistyössä jäsenvaltioiden kanssa laadittava ohjeet, joilla autetaan valvontaviranomaisia määrittämään seuraamusten asianmukainen taso.



Tarkistus 29

Ehdotus direktiiviksi
Johdanto-osan 29 a kappale (uusi)
	

	Komission teksti
	Tarkistus

	
	(29 a)	Jotta helpotettaisiin sitä, että yritykset noudattavat unionin lainsäädännön mukaisia raportointi- ja huolellisuusvelvoitteita, ja parannettaisiin kestävyyteen liittyvien tietojen saatavuutta ja käytettävyyttä, komission olisi perustettava erityinen digitaalinen raportointiportaali. Portaalin olisi toimittava keskitettynä asiointipisteenä ja tarjottava yrityksille maksutta räätälöity pääsy malleihin, ohjeisiin ja raportointivaatimuksiin, myös vapaaehtoisiin välineisiin, sekä tietoja rahoitus- ja tarjouskilpailumahdollisuuksista. Portaalin tehokkaan toiminnan varmistamiseksi komission olisi edistettävä olemassa olevien tietoalustojen yhteentoimivuutta tietojen saumattoman siirron, vaihdon ja analysoinnin mahdollistamiseksi sekä täydentävyyttä eurooppalaisen keskitetyn yhteyspisteen kanssa. Teknologian nopean kehityksen vuoksi komission olisi lisäksi arvioitava teknologisten ratkaisujen potentiaalia, mukaan lukien luotettavan tekoälyn käyttö Euroopan parlamentin ja neuvoston asetuksen (EU) 2024/16891 mukaisesti raportoinnin digitalisoinnin tukemiseksi ja kestävyyteen liittyvien tietojen laadun ja saatavuuden parantamiseksi.

	
	__________________

	
	1 Euroopan parlamentin ja neuvoston asetus (EU) 2024/1689, annettu 13 päivänä kesäkuuta 2024, tekoälyä koskevista yhdenmukaistetuista säännöistä ja asetusten (EY) N:o 300/2008, (EU) N:o 167/2013, (EU) N:o 168/2013, (EU) 2018/858, (EU) 2018/1139 ja (EU) 2019/2144 sekä direktiivien 2014/90/EU, (EU) 2016/797 ja (EU) 2020/1828 muuttamisesta (tekoälysäädös) (EUVL L, 2024/1689, 12.7.2024).



Tarkistus 30

Ehdotus direktiiviksi
1 artikla – 1 kohta – 1 alakohta
Direktiivi 2006/43/EY
26 a artikla – 3 kohta – 1 alakohta
	

	Komission teksti
	Tarkistus

	Siirretään komissiolle valta antaa 48 a artiklan mukaisesti delegoituja säädöksiä, joilla täydennetään tätä direktiiviä säätämällä rajoitettua varmuutta koskevista varmennusstandardeista, joilla vahvistetaan menettelyt, joita tilintarkastajan tai tilintarkastajien ja tilintarkastusyhteisön tai -yhteisöjen on noudatettava tehdäkseen päätelmänsä kestävyysraportoinnin varmentamisesta, myös toimeksiannon suunnittelusta, riskien huomioon ottamisesta ja niihin vastaamisesta sekä kestävyysraportoinnin varmennusraporttiin tai tapauksen mukaan tilintarkastuskertomukseen sisällytettävien päätelmien tyypistä.
	Komissio antaa viimeistään 1 päivänä lokakuuta 2026 48 a artiklan mukaisesti delegoituja säädöksiä, joilla täydennetään tätä direktiiviä säätämällä rajoitettua varmuutta koskevista varmennusstandardeista, joilla vahvistetaan menettelyt, joita tilintarkastajan tai tilintarkastajien ja tilintarkastusyhteisön tai -yhteisöjen on noudatettava tehdäkseen päätelmänsä kestävyysraportoinnin varmentamisesta, myös toimeksiannon suunnittelusta, riskien huomioon ottamisesta ja niihin vastaamisesta sekä kestävyysraportoinnin varmennusraporttiin tai tapauksen mukaan tilintarkastuskertomukseen sisällytettävien päätelmien tyypistä.



Tarkistus 31

Ehdotus direktiiviksi
1 artikla – 1 kohta – 1 alakohta
Direktiivi 2006/43/EY
26 a artikla – 3 kohta – 2 alakohta – johdantokappale
	

	Komission teksti
	Tarkistus

	Komissio voi hyväksyä ensimmäisessä alakohdassa tarkoitetut varmennusstandardit vain, jos
	Komissio hyväksyy ensimmäisessä alakohdassa tarkoitetut varmennusstandardit saatuaan EFRAGilta lausunnon ja varmistaa, että



Tarkistukset 230 ja 289
Ehdotus direktiiviksi
2 artikla – 1 kohta – 1 alakohta – a alakohta
Direktiivi 2013/34/EU
1 artikla – 3 kohta – 1 alakohta – johdantokappale
	

	Komission teksti
	Tarkistus

	”Tämän direktiivin 19 a, 19 b, 29 a, 29 aa, 29 d, 30 ja 33 artiklassa, 34 artiklan 1 kohdan toisen alakohdan a a alakohdassa, 34 artiklan 2 ja 3 kohdassa sekä 51 artiklassa säädettyjä yhteensovittamistoimenpiteitä sovelletaan myös seuraaviin yrityksiin liittyviin jäsenvaltioiden lakeihin, asetuksiin ja hallinnollisiin määräyksiin kyseisten yritysten oikeudellisesta muodosta riippumatta, edellyttäen, että kyseiset yritykset ovat suuria yrityksiä, joilla on tilinpäätöspäivänään ollut tilivuoden aikana keskimäärin yli 1 000 työntekijää:”
	”Tämän direktiivin 19 a, 19 b, 29 a, 29 aa, 29 d, 30 ja 33 artiklassa, 34 artiklan 1 kohdan toisen alakohdan a a alakohdassa, 34 artiklan 2 ja 3 kohdassa sekä 51 artiklassa säädettyjä yhteensovittamistoimenpiteitä sovelletaan myös seuraaviin yrityksiin liittyviin jäsenvaltioiden lakeihin, asetuksiin ja hallinnollisiin määräyksiin kyseisten yritysten oikeudellisesta muodosta riippumatta, edellyttäen, että kyseisillä yrityksillä on tilinpäätöspäivänään ollut tilivuoden aikana keskimäärin yli 1 750 työntekijää ja 450 000 000 euron nettoliikevaihto:”



Tarkistukset 231 ja 290
Ehdotus direktiiviksi
2 artikla – 1 kohta – 1 a alakohta (uusi)
Direktiivi 2013/34/EU
19 artikla – 1 kohta – 4 alakohta
	

	Komission teksti
	Tarkistus

	
	1 a)	korvataan 19 artiklan 1 kohdan neljäs alakohta seuraavasti:

	
	”Yritysten, joilla on tilinpäätöspäivänään ollut tilivuoden aikana keskimäärin yli 1 750 työntekijää ja 450 000 000 euron nettoliikevaihto, on raportoitava tiedot keskeisistä aineettomista resursseista ja selvitettävä, miten yrityksen liiketoimintamalli on olennaisilta osin riippuvainen tällaisista resursseista ja miten tällaiset resurssit ovat yritykselle arvonmuodostuksen lähde.”



Tarkistukset 232 ja 291
Ehdotus direktiiviksi
2 artikla – 1 kohta – 2 alakohta – a alakohta
Direktiivi 2013/34/EU
19 a artikla – 1 kohta – 1 alakohta
	

	Komission teksti
	Tarkistus

	”Suurten yritysten, joilla on tilinpäätöspäivänään ollut tilivuoden aikana keskimäärin yli 1 000 työntekijää, on sisällytettävä toimintakertomukseensa tiedot, jotka ovat tarpeen, jotta voidaan ymmärtää yrityksen vaikutukset kestävyysseikkoihin, sekä tiedot, jotka ovat tarpeen sen ymmärtämiseksi, miten kestävyysseikat vaikuttavat yrityksen kehitykseen, tulokseen ja asemaan.”
	”Yritysten, joilla on tilinpäätöspäivänään ollut tilivuoden aikana keskimäärin yli 1 750 työntekijää ja 450 000 000 euron nettoliikevaihto, on sisällytettävä toimintakertomukseensa tiedot, jotka ovat tarpeen, jotta voidaan ymmärtää yrityksen vaikutukset kestävyysseikkoihin, sekä tiedot, jotka ovat tarpeen sen ymmärtämiseksi, miten kestävyysseikat vaikuttavat yrityksen kehitykseen, tulokseen ja asemaan.”



Tarkistus 35

Ehdotus direktiiviksi
2 artikla – 1 kohta –2 alakohta – a a alakohta (uusi)
Direktiivi 2013/34/EU
19 a artikla – 1 kohta – 2 a alakohta (uusi)
	

	Komission teksti
	Tarkistus

	
	a a)	lisätään 1 kohtaan alakohta seuraavasti:

	
	”Yritykset, jotka ovat 2 artiklan 15 alakohdassa tarkoitettuja holdingyhtiöitä, vapautetaan tämän direktiivin mukaisten velvoitteiden täyttämisestä.”



Tarkistukset 233 ja 292
Ehdotus direktiiviksi
2 artikla – 1 kohta – 2 alakohta – b alakohta – i alakohta
Direktiivi 2013/34/EU
19 a artikla – 3 kohta – 1 alakohta
	

	Komission teksti
	Tarkistus

	”Edellä 1 ja 2 kohdassa tarkoitettuihin tietoihin on tapauksen mukaan sisällyttävä tiedot yrityksen omista toiminnoista ja sen arvoketjusta, mukaan lukien sen tuotteet ja palvelut, sen liikesuhteet ja sen toimitusketju. Jäsenvaltioiden on varmistettava, että yritykset eivät tässä direktiivissä edellytettyä kestävyystietojen raportointia varten pyri hankkimaan arvoketjuunsa kuuluvilta yrityksiltä, joilla on tilinpäätöspäivänään ollut tilivuoden aikana keskimäärin enintään 1 000 työntekijää, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken. Yritysten, jotka raportoivat tarvittavat arvoketjua koskevat tiedot, mutta eivät raportoi sellaisista arvoketjuunsa kuuluvista yrityksistä, joilla on tilinpäätöspäivänään ollut tilivuoden aikana keskimäärin enintään 1 000 työntekijää, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken, on katsottava noudattaneen tässä kohdassa säädettyä velvollisuutta raportoida arvoketjua koskevat tiedot.”
	”Edellä 1 ja 2 kohdassa tarkoitettuihin tietoihin on tapauksen mukaan sisällyttävä tiedot yrityksen omista toiminnoista ja sen arvoketjusta, mukaan lukien sen tuotteet ja palvelut, sen liikesuhteet ja sen toimitusketju. Jäsenvaltioiden on varmistettava, että yritykset eivät tässä direktiivissä edellytettyä kestävyystietojen raportointia varten pyri hankkimaan arvoketjuunsa kuuluvilta yrityksiltä, joilla on tilinpäätöspäivänään ollut tilivuoden aikana keskimäärin enintään 1 750 työntekijää ja 450 000 000 euron nettoliikevaihto, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken. Yritysten, jotka raportoivat tarvittavat arvoketjua koskevat tiedot, mutta eivät raportoi sellaisista arvoketjuunsa kuuluvista yrityksistä, joilla on tilinpäätöspäivänään ollut tilivuoden aikana keskimäärin enintään 1 750 työntekijää ja 450 000 000 euron nettoliikevaihto, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken, on katsottava noudattaneen tässä kohdassa säädettyä velvollisuutta raportoida arvoketjua koskevat tiedot.”



Tarkistukset 37 ja 256

Ehdotus direktiiviksi
2 artikla – 1 kohta – 2 alakohta – b alakohta – i a alakohta (uusi)
Direktiivi 2013/34/EU
19 a artikla – 3 kohta – 2 alakohta
	

	Nykyinen teksti
	Tarkistus

	
	i a)	korvataan toinen alakohta seuraavasti:

	Niiden toimenpiteiden, jotka jäsenvaltioiden on määrä hyväksyä Euroopan parlamentin ja neuvoston direktiivin (EU) 2022/246413 5 artiklan 2 kohdan mukaisesti, kolmen ensimmäisen soveltamisvuoden ajan yrityksen on siinä tapauksessa, että kaikki tarvittavat tiedot sen arvoketjusta eivät ole saatavilla, selitettävä, millä tavoin se on pyrkinyt hankkimaan tarvittavat tiedot arvoketjustaan, mistä syistä kaikkia tarvittavia tietoja ei voitu saada ja miten se suunnittelee hankkivansa tarvittavat tiedot tulevaisuudessa.
	”Yrityksen on siinä tapauksessa, että kaikki tarvittavat tiedot sen arvoketjusta eivät ole saatavilla, selitettävä, millä tavoin se on pyrkinyt hankkimaan tarvittavat tiedot arvoketjustaan, mistä syistä kaikkia tarvittavia tietoja ei voitu saada ja miten se suunnittelee hankkivansa tarvittavat tiedot tulevaisuudessa.”;

	__________________
	

	13 Euroopan parlamentin ja neuvoston direktiivi (EU) 2022/2464, annettu 14 päivänä joulukuuta 2022, asetuksen (EU) N:o 537/2014, direktiivin 2004/109/EY, direktiivin 2006/43/EY ja direktiivin 2013/34/EU muuttamisesta yritysten kestävyysraportoinnin osalta (EUVL L 322, 16.12.2022, s. 15).
	



Tarkistus 38

Ehdotus direktiiviksi
2 artikla – 1 kohta – 2 alakohta – b alakohta – ii alakohta
Direktiivi 2013/34/EU
19 a artikla – 3 kohta – 4 a alakohta
	

	Komission teksti
	Tarkistus

	”Ensimmäinen alakohta ei vaikuta unionin vaatimuksiin, jotka koskevat yritysten velvollisuutta toteuttaa due diligence -prosessi.”
	”Ensimmäinen alakohta ei vaikuta tietopyyntöihin, jotka on tehty muihin tarkoituksiin kuin tässä direktiivissä edellytettyjen kestävyystietojen raportointiin, mukaan lukien unionin vaatimukset, jotka koskevat yritysten velvollisuutta toteuttaa due diligence -prosessi.”



Tarkistus 39

Ehdotus direktiiviksi
2 artikla – 1 kohta – 2 alakohta – b a alakohta (uusi)
Direktiivi 2013/34/EU
19 a artikla – 4 a kohta (uusi)
	

	Komission teksti
	Tarkistus

	
	b a)	lisätään kohta seuraavasti:

	
	”4 a.	Tässä artiklassa vahvistetut raportointivelvoitteet eivät vaikuta Euroopan parlamentin ja neuvoston direktiivin (EU) 2016/943 soveltamiseen. Näin ollen yrityksiltä ei edellytetä sellaisten henkistä pääomaa, teollis- ja tekijänoikeuksia tai taitotietoa koskevien tietojen, liiketoimintatietojen tai teknisten tietojen raportointia, jotka katsotaan direktiivin (EU) 2016/943 2 artiklan 1 alakohdassa määritellyiksi liikesalaisuuksiksi.”



Tarkistus 40

Ehdotus direktiiviksi
2 artikla – 1 kohta – 2 alakohta – c a alakohta (uusi)
Direktiivi 2013/34/EU
19 a artikla – 10 kohta
	

	Nykyinen teksti
	Tarkistus

	
	c a)	korvataan 10 kohta seuraavasti:

	10.	Edellä 9 kohdassa säädettyä vapautusta sovelletaan myös yleisen edun kannalta merkittäviin yhteisöihin, joihin sovelletaan tämän artiklan vaatimuksia, lukuun ottamatta suuria yrityksiä, jotka ovat tämän direktiivin 2 artiklan 1 alakohdan a alakohdassa määriteltyjä yleisen edun kannalta merkittäviä yhteisöjä.
	”10.	Edellä 9 kohdassa säädettyä vapautusta sovelletaan myös yleisen edun kannalta merkittäviin yhteisöihin, joihin sovelletaan tämän artiklan vaatimuksia.”



Tarkistukset 134 ja 41

Ehdotus direktiiviksi
2 artikla – 1 kohta – 3 alakohta
Direktiivi 2013/34/EU
19 b artikla
	

	Komission teksti
	Tarkistus

	(3) Lisätään 19 b artikla seuraavasti:
	Poistetaan.

	[...]
	



Tarkistukset 234 ja 293
Ehdotus direktiiviksi
2 artikla – 1 kohta – 4 alakohta – a alakohta
Direktiivi 2013/34/EU
29 a artikla – 1 kohta – 1 alakohta
	

	Komission teksti
	Tarkistus

	”Sellaisten suurten konsernien emoyritysten, joilla on tilinpäätöspäivänään ollut konsernin lukujen perusteella tilivuoden aikana keskimäärin yli 1 000 työntekijää, on sisällytettävä konsernin toimintakertomukseen tiedot, jotka ovat tarpeen, jotta voidaan ymmärtää konsernin vaikutukset kestävyysseikkoihin, sekä tiedot, jotka ovat tarpeen sen ymmärtämiseksi, miten kestävyysseikat vaikuttavat konsernin kehitykseen, tulokseen ja asemaan.”
	”Sellaisten konsernien emoyritysten, joilla on tilinpäätöspäivänään ollut konsernin lukujen perusteella tilivuoden aikana keskimäärin yli 1 750 työntekijää ja 450 000 000 euron nettoliikevaihto, on sisällytettävä konsernin toimintakertomukseen tiedot, jotka ovat tarpeen, jotta voidaan ymmärtää konsernin vaikutukset kestävyysseikkoihin, sekä tiedot, jotka ovat tarpeen sen ymmärtämiseksi, miten kestävyysseikat vaikuttavat konsernin kehitykseen, tulokseen ja asemaan.”



Tarkistus 43

Ehdotus direktiiviksi
2 artikla – 1 kohta – 4 alakohta – a a alakohta (uusi)
Direktiivi 2013/34/EU
29 a artikla – 1 kohta – 1 a ja 1 b alakohta (uusi)
	

	Komission teksti
	Tarkistus

	
	a a)	lisätään 1 kohtaan alakohdat seuraavasti:

	
	”Emoyritykset, jotka ovat 2 artiklan 15 alakohdassa tarkoitettuja holdingyhtiöitä, vapautetaan tämän artiklan mukaisten velvoitteiden täyttämisestä.

	
	Jos kyse on sellaisten uusien tytäryritysten hankinnasta, joihin ei sovelleta ensimmäisessä alakohdassa tarkoitettua tietojen raportointia, emoyritykselle myönnetään 24 kuukauden siirtymäaika ennen kuin sen on sisällytettävä konsernin kestävyysraporttiinsa tiedot uudesta tytäryrityksestään.”



Tarkistukset 235 ja 294
Ehdotus direktiiviksi
2 artikla – 1 kohta – 4 alakohta – b alakohta – i alakohta
Direktiivi 2013/34/EU
29 a artikla – 3 kohta – 1 alakohta
	

	Komission teksti
	Tarkistus

	”Edellä 1 ja 2 kohdassa tarkoitettuihin tietoihin on tapauksen mukaan sisällyttävä tiedot konsernin omista toiminnoista ja sen arvoketjusta, mukaan lukien sen tuotteet ja palvelut, sen liikesuhteet ja sen toimitusketju. Jäsenvaltioiden on varmistettava, että yritykset eivät tässä direktiivissä edellytettyä kestävyystietojen raportointia varten pyri hankkimaan arvoketjuunsa kuuluvilta yrityksiltä, joilla on tilinpäätöspäivänään ollut tilivuoden aikana keskimäärin enintään 1 000 työntekijää, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken. Yritysten, jotka raportoivat tarvittavat arvoketjua koskevat tiedot, mutta eivät raportoi sellaisista arvoketjuunsa kuuluvista yrityksistä, joilla on tilinpäätöspäivänään ollut tilivuoden aikana keskimäärin enintään 1 000 työntekijää, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken, on katsottava noudattaneen tässä kohdassa säädettyä velvollisuutta raportoida arvoketjua koskevat tiedot.”
	”Edellä 1 ja 2 kohdassa tarkoitettuihin tietoihin on tapauksen mukaan sisällyttävä tiedot konsernin omista toiminnoista ja sen arvoketjusta, mukaan lukien sen tuotteet ja palvelut, sen liikesuhteet ja sen toimitusketju. Jäsenvaltioiden on varmistettava, että yritykset eivät tässä direktiivissä edellytettyä kestävyystietojen raportointia varten pyri hankkimaan arvoketjuunsa kuuluvilta yrityksiltä, joilla on tilinpäätöspäivänään ollut tilivuoden aikana keskimäärin enintään 1 750 työntekijää ja 450 000 000 euron nettoliikevaihto, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken. Yritysten, jotka raportoivat tarvittavat arvoketjua koskevat tiedot, mutta eivät raportoi sellaisista arvoketjuunsa kuuluvista yrityksistä, joilla on tilinpäätöspäivänään ollut tilivuoden aikana keskimäärin enintään 1 750 työntekijää ja 450 000 000 euron nettoliikevaihto, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken, on katsottava noudattaneen tässä kohdassa säädettyä velvollisuutta raportoida arvoketjua koskevat tiedot.”



Tarkistus 45

Ehdotus direktiiviksi
2 artikla – 1 kohta – 4 alakohta – b alakohta – i a alakohta (uusi)
Direktiivi 2013/34/EU
29 a artikla – 3 kohta – 2 alakohta
	

	Nykyinen teksti
	Tarkistus

	
	i a)	korvataan toinen alakohta seuraavasti:

	Niiden toimenpiteiden, jotka jäsenvaltioiden on määrä hyväksyä direktiivin (EU) 2022/2464 5 artiklan 2 kohdan mukaisesti, kolmen ensimmäisen soveltamisvuoden ajan emoyrityksen on siinä tapauksessa, että kaikki tarvittavat tiedot sen arvoketjusta eivät ole saatavilla, selitettävä, millä tavoin se on pyrkinyt hankkimaan tarvittavat tiedot arvoketjustaan, mistä syistä kaikkia tarvittavia tietoja ei voitu saada ja miten se suunnittelee hankkivansa tarvittavat tiedot tulevaisuudessa.
	”Yrityksen on siinä tapauksessa, että kaikki tarvittavat tiedot sen arvoketjusta eivät ole saatavilla, selitettävä, millä tavoin se on pyrkinyt hankkimaan tarvittavat tiedot arvoketjustaan, mistä syistä kaikkia tarvittavia tietoja ei voitu saada ja miten se suunnittelee hankkivansa tarvittavat tiedot tulevaisuudessa.”;



Tarkistus 46

Ehdotus direktiiviksi
2 artikla – 1 kohta – 4 alakohta – b alakohta – ii alakohta
Direktiivi 2013/34/EU
29 a artikla – 3 kohta – 4 a alakohta
	

	Komission teksti
	Tarkistus

	”Ensimmäinen alakohta ei vaikuta unionin vaatimuksiin, jotka koskevat yritysten velvollisuutta toteuttaa due diligence -prosessi.”
	”Ensimmäinen alakohta ei vaikuta tietopyyntöihin, jotka on tehty muihin tarkoituksiin kuin tässä direktiivissä edellytettyjen kestävyystietojen raportointiin, mukaan lukien unionin vaatimukset, jotka koskevat yritysten velvollisuutta toteuttaa due diligence -prosessi.”



Tarkistus 47

Ehdotus direktiiviksi
2 artikla – 1 kohta – 4 alakohta – b a alakohta (uusi)
Direktiivi 2013/34/EU
29 a artikla – 3 kohta – 5 a alakohta (uusi)
	

	Komission teksti
	Tarkistus

	
	b a)	lisätään alakohta seuraavasti:

	
	”5 a.	Tässä artiklassa vahvistetut raportointivelvoitteet eivät vaikuta direktiivin (EU) 2016/943 soveltamiseen. Näin ollen yrityksiltä ei edellytetä sellaisten henkistä pääomaa, teollis- ja tekijänoikeuksia tai taitotietoa koskevien tietojen, liiketoimintatietojen tai teknisten tietojen raportointia, jotka katsotaan direktiivin (EU) 2016/943 2 artiklan 1 alakohdassa määritellyiksi liikesalaisuuksiksi.”



Tarkistus 48

Ehdotus direktiiviksi
2 artikla – 1 kohta – 4 alakohta – b b alakohta (uusi)
Direktiivi 2013/34/EU
29 a artikla – 8 kohta – 1 alakohta
	

	Nykyinen teksti
	Tarkistus

	
	b b)	korvataan 8 kohdan ensimmäinen alakohta seuraavasti:

	Tämän kohdan toisessa alakohdassa säädettyjen edellytysten täyttyessä emoyritys, joka on tytäryritys, vapautetaan tämän artiklan 1–5 kohdassa säädetyistä velvoitteista, jäljempänä ’vapautuksen saanut emoyritys’, jos tällainen emoyritys ja sen tytäryritykset sisällytetään toisen yrityksen konsernin toimintakertomukseen, joka laaditaan 29 artiklan ja tämän artiklan mukaisesti. Emoyritys, joka on kolmanteen maahan sijoittautuneen emoyrityksen tytäryritys, vapautetaan tämän artiklan 1–5 kohdassa säädetyistä velvoitteista myös silloin, kun tällainen emoyritys ja sen tytäryritykset sisällytetään kolmanteen maahan sijoittautuneen kyseisen emoyrityksen konsernin kestävyysraportointiin ja kun kyseinen konsernin kestävyysraportointi toteutetaan 29 b artiklan nojalla hyväksyttyjen kestävyysraportointistandardien mukaisesti tai tavalla, joka vastaa kyseisiä kestävyysraportointistandardeja, mikä määritetään direktiivin 2004/109/EY 23 artiklan 4 kohdan kolmannen alakohdan nojalla hyväksytyllä täytäntöönpanosäädöksellä kestävyysraportointistandardien vastaavuudesta.
	”Tämän kohdan toisessa alakohdassa säädettyjen edellytysten täyttyessä emoyritys, joka on tytäryritys, vapautetaan tämän artiklan 1–5 kohdassa säädetyistä velvoitteista, jäljempänä ’vapautuksen saanut emoyritys’, jos tällainen emoyritys ja sen tytäryritykset sisällytetään toisen yrityksen konsernin toimintakertomukseen, joka laaditaan 29 artiklan ja tämän artiklan mukaisesti. Emoyritys, joka on kolmanteen maahan sijoittautuneen emoyrityksen tytäryritys, vapautetaan tämän artiklan 1–5 kohdassa säädetyistä velvoitteista myös silloin, kun

	
	i)	tällainen emoyritys ja sen tytäryritykset sisällytetään kolmanteen maahan sijoittautuneen kyseisen emoyrityksen konsernin kestävyysraportointiin ja kun kyseinen konsernin kestävyysraportointi toteutetaan 29 b artiklan nojalla hyväksyttyjen kestävyysraportointistandardien mukaisesti tai tavalla, joka vastaa kyseisiä kestävyysraportointistandardeja, mikä määritetään direktiivin 2004/109/EY 23 artiklan 4 kohdan kolmannen alakohdan nojalla hyväksytyllä täytäntöönpanosäädöksellä kestävyysraportointistandardien vastaavuudesta;

	
	ii)	emoyritys on 2 artiklan 15 alakohdassa tarkoitettu holdingyhtiö, jolla ei ole unionissa tytäryhtiöitä, joilla on liiketoimintaa.”



Tarkistus 49
Ehdotus direktiiviksi
2 artikla – 1 kohta – 4 alakohta – b c alakohta (uusi)
Direktiivi 2013/34/EU
29 a artikla – 9 kohta
	

	Nykyinen teksti
	Tarkistus

	
	b c)	korvataan 9 kohta seuraavasti:

	9.	Edellä 8 kohdassa säädettyä vapautusta sovelletaan myös yleisen edun kannalta merkittäviin yhteisöihin, joihin sovelletaan tämän artiklan vaatimuksia, lukuun ottamatta suuria yrityksiä, jotka ovat tämän direktiivin 2 artiklan 1 alakohdan a alakohdassa määriteltyjä yleisen edun kannalta merkittäviä yhteisöjä.

	”9.	Edellä 8 kohdassa säädettyä vapautusta sovelletaan myös yleisen edun kannalta merkittäviin yhteisöihin, joihin sovelletaan tämän artiklan vaatimuksia.”



Tarkistukset 50 ja 138

Ehdotus direktiiviksi
2 artikla – 1 kohta – 5 alakohta
Direktiivi 2013/34/EU
29 aa artikla
	

	Komission teksti
	Tarkistus

	(5)	Lisätään 29 aa artikla seuraavasti:
	Poistetaan.

	[...]
	



Tarkistus 51

Ehdotus direktiiviksi
2 artikla – 1 kohta – 6 alakohta – -a alakohta
Direktiivi 2013/34/EU
29 b artikla – 1 kohta – 2 a alakohta (uusi)
	

	Komission teksti
	Tarkistus

	
	-a)	lisätään 1 kohtaan toisen alakohdan jälkeen alakohta seuraavasti:

	
	”Komissio laatii asianomaisia sidosryhmiä kuultuaan vapaaehtoiset alakohtaiset ohjeet, joilla autetaan samalla alalla toimivia yrityksiä olennaisuusarviointien tekemisessä. Näissä ohjeissa annetaan räätälöityä tukea toimialan kannalta merkityksellisten kestävyysvaikutusten, -riskien ja -mahdollisuuksien tunnistamiseen ja tietojen antamiseen niistä, ja niillä varmistetaan johdonmukaisuus ja vertailukelpoisuus samalla alalla toimivien yritysten välillä.”



Tarkistus 52

Ehdotus direktiiviksi
2 artikla – 1 kohta – 6 alakohta – a alakohta
Direktiivi 2013/34/EU
29 b artikla – 1 kohta
	

	Komission teksti
	Tarkistus

	(a)	kumotaan 1 kohdan kolmas ja neljäs alakohta;
	a)	kumotaan 1 kohdan kolmas, neljäs ja kuudes alakohta;



Tarkistus 53

Ehdotus direktiiviksi
2 artikla – 1 kohta – 6 alakohta – a a alakohta (uusi)
Direktiivi 2013/34/EU
29 b artikla – 2 kohta – 1 alakohta
	

	Nykyinen teksti
	Tarkistus

	
	a a)	korvataan 2 kohdan ensimmäinen alakohta seuraavasti:

	Kestävyysraportointistandardeilla on varmistettava raportoitavien tietojen laatu edellyttämällä, että tiedot ovat ymmärrettäviä, merkityksellisiä, todennettavissa ja vertailukelpoisia ja että ne esitetään todenmukaisesti. Kestävyysraportointistandardeissa on vältettävä aiheuttamasta yrityksille kohtuutonta hallinnollista rasitetta, myös ottamalla mahdollisimman laajasti huomioon kestävyysraportointia koskevien maailmanlaajuisten standardointialoitteiden työ, kuten 5 kohdan a alakohdassa edellytetään.
	Kestävyysraportointistandardeilla on varmistettava raportoitavien tietojen laatu edellyttämällä, että tiedot ovat yksinkertaisia, saatavilla, virtaviivaistettuja, ymmärrettäviä, oikeasuhteisia, merkityksellisiä, todennettavissa ja vertailukelpoisia ja että ne esitetään todenmukaisesti. Kestävyysraportointistandardeissa on noudatettava seuraavia sääntöjä:

	
	a)	niiden oltava mahdollisuuksien mukaan määrällisiä;

	
	b)	niissä on vältettävä päällekkäistä raportointia ja päällekkäisyyksiä muista säädöksistä johtuvien velvoitteiden kanssa;

	
	c)	niissä on vältettävä aiheuttamasta yrityksille kohtuutonta hallinnollista ja taloudellista rasitetta; ja

	
	d)	niissä on varmistettava mahdollisimman laajasti yhteentoimivuus kestävyysraportointia koskevissa maailmanlaajuisissa standardointialoitteissa vahvistettujen kansainvälisesti tunnustettujen standardien kanssa, kuten 5 kohdan a alakohdassa edellytetään.”



Tarkistukset 236, 295 ja 296
Ehdotus direktiiviksi
2 artikla – 1 kohta – 6 alakohta – b alakohta
Direktiivi 2013/34/EU
29 b artikla – 4 kohta – 1 alakohta
	

	Komission teksti
	Tarkistus

	b)	korvataan 4 kohdan ensimmäisen alakohdan viimeinen virke seuraavasti:
	b)	korvataan 4 kohdan ensimmäinen alakohta seuraavasti:

	”Kestävyysraportointistandardeissa ei saa asettaa tiedonantovaatimuksia, jotka edellyttäisivät, että yritykset hankkivat arvoketjuunsa kuuluvilta yrityksiltä, joilla on tilinpäätöspäivänään ollut tilivuoden aikana keskimäärin enintään 1 000 työntekijää, enemmän tietoja kuin mitä on annettava 29 ca artiklassa tarkoitettujen vapaaehtoisesti käytettävien kestävyysraportointistandardien nojalla.”
	”Kestävyysraportointistandardeissa on otettava huomioon vaikeudet, myös tästä direktiivistä johtuvat oikeudelliset rajoitukset, joita yritykset saattavat kohdata kerätessään tietoja arvoketjunsa kaikilta toimijoilta, erityisesti toimijoilta, joihin ei sovelleta 19 a tai 29 a artiklassa säädettyjä kestävyysraportointivaatimuksia, sekä kehittyvien markkinoiden ja talouksien toimittajilta. Kestävyysraportointistandardeissa on täsmennettävä arvoketjuista annettavat tiedot, jotka ovat oikeasuhteisia ja merkityksellisiä arvoketjun yritysten valmiuksiin ja ominaisuuksiin ja niiden toiminnan laajuuteen ja monimutkaisuuteen nähden, erityisesti kun on kyse yrityksistä, joihin ei sovelleta 19 a ja 29 a artiklassa säädettyjä kestävyysraportointivaatimuksia. Kestävyysraportointistandardeissa ei saa asettaa tiedonantovaatimuksia, jotka edellyttäisivät, että yritykset hankkivat arvoketjuunsa kuuluvilta yrityksiltä, joilla on tilinpäätöspäivänään ollut tilivuoden aikana keskimäärin enintään 1 750 työntekijää ja 450 000 000 euron nettoliikevaihto, enemmän tietoja kuin mitä on annettava 29 ca artiklassa tarkoitettujen vapaaehtoisesti käytettävien kestävyysraportointistandardien nojalla.”



Tarkistus 55

Ehdotus direktiiviksi
2 artikla – 1 kohta – 8 alakohta
Direktiivi 2013/34/EU
29 ca artikla – 1 kohta
	

	Komission teksti
	Tarkistus

	1.	Jotta voidaan helpottaa muiden kuin 19 a artiklan 1 kohdassa ja 29 a artiklan 1 kohdassa tarkoitettujen yritysten vapaaehtoista kestävyystietojen raportointia, komissio antaa 49 artiklan mukaisesti viimeistään [neljän kuukauden kuluttua tämän direktiivin voimaantulosta] delegoidun säädöksen, jolla täydennetään tätä direktiiviä kyseisten yritysten vapaaehtoiseen käyttöön tarkoitetuilla kestävyysraportointistandardeilla.
	1.	Jotta voidaan helpottaa muiden kuin 19 a artiklan 1 kohdassa ja 29 a artiklan 1 kohdassa tarkoitettujen yritysten vapaaehtoista kestävyystietojen raportointia ja rajoittaa tietoja, joita tällaisilta yrityksiltä voidaan pyytää tämän direktiivin soveltamiseksi, komissio antaa 49 artiklan mukaisesti viimeistään [neljän kuukauden kuluttua tämän direktiivin voimaantulosta] delegoidun säädöksen, jolla täydennetään tätä direktiiviä kyseisten yritysten vapaaehtoiseen käyttöön tarkoitetuilla kestävyysraportointistandardeilla.



Tarkistus 56

Ehdotus direktiiviksi
2 artikla – 1 kohta – 8 alakohta
Direktiivi 2013/34/EU
29 ca artikla – 2 kohta
	

	Komission teksti
	Tarkistus

	2.	Edellä 1 kohdassa tarkoitettujen kestävyysraportointistandardien on oltava oikeasuhteisia ja merkityksellisiä niiden yritysten valmiuksiin ja ominaisuuksiin sekä toiminnan laajuuteen ja monimutkaisuuteen nähden, joille ne on suunniteltu. Niissä on mahdollisuuksien mukaan myös täsmennettävä rakenne, jota on noudatettava kestävyystietojen esittämisessä.”
	2.	Edellä 1 kohdassa tarkoitettujen kestävyysraportointistandardien on perustuttava komission suositukseen 2025/4984, ja niiden oltava oikeassa suhteessa yritysten kokoon ja merkityksellisiä niiden yritysten valmiuksiin ja ominaisuuksiin sekä toiminnan laajuuteen ja monimutkaisuuteen nähden, joille ne on suunniteltu. Niissä on mahdollisuuksien mukaan myös täsmennettävä rakenne, jota on noudatettava kestävyystietojen esittämisessä. Arvoketjuun kuuluvat yritykset saavat valita mallin kestävyystietojen raportointia varten, jotta tietoja pyytävät yritykset eivät ole velvollisia arvioimaan tai kartoittamaan kaikkien arvoketjuunsa kuuluvien yhteisöjen kokoluokkia.



Tarkistus 57

Ehdotus direktiiviksi
2 artikla – 1 kohta – 8 alakohta
Direktiivi 2013/34/EU
29 ca artikla – 3 kohta (uusi)
	

	Komission teksti
	Tarkistus

	
	3.	Komissio tarkastelee 1 kohdassa tarkoitettua delegoitua säädöstä uudelleen vähintään joka neljäs vuosi sen soveltamispäivän jälkeen ja muuttaa sitä tarvittaessa kestävyysraportoinnin kannalta merkityksellisen kehityksen huomioon ottamiseksi.



Tarkistus 58

Ehdotus direktiiviksi
2 artikla – 1 kohta – 8 alakohta
Direktiivi 2013/34/EU
29 ca artikla – 4 kohta (uusi)
	

	Komission teksti
	Tarkistus

	
	4.	Antaessaan delegoituja säädöksiä 3 kohdan nojalla komissio ottaa huomioon EFRAGin tekniset neuvot.”



Tarkistus 59

Ehdotus direktiiviksi
2 artikla – 1 kohta – 10 alakohta
Direktiivi 2013/34/EU
33 artikla – 1 kohta – 2 alakohta
	

	Komission teksti
	Tarkistus

	Poiketen siitä, mitä ensimmäisessä alakohdassa säädetään, jäsenvaltioiden on varmistettava, että yrityksen hallinto-, johto- ja valvontaelinten jäsenet, jotka toimivat heille kansallisessa lainsäädännössä annettujen valtuuksien mukaisesti, eivät ole yhteisesti vastuussa sen varmistamisesta, että toimintakertomus tai tapauksen mukaan konsernin toimintakertomus laaditaan 29 d artiklan mukaisesti.”
	Poiketen siitä, mitä ensimmäisessä alakohdassa säädetään, jäsenvaltiot voivat säätää, että yrityksen hallinto-, johto- ja valvontaelinten jäsenet, jotka toimivat heille kansallisessa lainsäädännössä annettujen valtuuksien mukaisesti, eivät ole yhteisesti vastuussa sen varmistamisesta, että toimintakertomus tai tapauksen mukaan konsernin toimintakertomus laaditaan 29 d artiklan mukaisesti.”



Tarkistukset 237 ja 297
Ehdotus direktiiviksi
2 artikla – 1 kohta – 11 alakohta – b alakohta
Direktiivi 2013/34/EU
34 artikla – 2 a kohta
	

	Komission teksti
	Tarkistus

	”2 a.	Jäsenvaltioiden on varmistettava, että 1 kohdan toisen alakohdan a a alakohdassa tarkoitettu lausunto laaditaan noudattaen kaikilta osin yritysten velvoitetta olla pyrkimättä hankkimaan arvoketjuunsa kuuluvilta yrityksiltä, joilla on tilinpäätöspäivänään ollut tilivuoden aikana keskimäärin enintään 1 000 työntekijää, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken.”
	”2 a.	Jäsenvaltioiden on varmistettava, että 1 kohdan toisen alakohdan a a alakohdassa tarkoitettu lausunto laaditaan noudattaen kaikilta osin yritysten velvoitetta olla pyrkimättä hankkimaan arvoketjuunsa kuuluvilta yrityksiltä, joilla on tilinpäätöspäivänään ollut tilivuoden aikana keskimäärin enintään 1 750 työntekijää ja 450 000 000 euron nettoliikevaihto, enempää tietoja kuin ne, jotka täsmennetään 29 ca artiklassa tarkoitetuissa vapaaehtoisesti käytettävissä standardeissa, paitsi jos on kyse kestävyystiedoista, joita jaetaan yleisesti kyseisellä alalla toimivien yritysten kesken.”



Tarkistus 61
Ehdotus direktiiviksi
2 artikla – 1 kohta – 11 alakohta – b a alakohta (uusi)
Direktiivi 2013/34/EU
34 artikla – 2 b kohta (uusi)
	

	Komission teksti
	Tarkistus

	
	b a)	lisätään kohta seuraavasti:

	
	”2 b.	Jäsenvaltioiden on varmistettava, että 1 kohdan toisen alakohdan a a alakohdassa tarkoitettu lausunto laaditaan ottaen kaikilta osin huomioon arvoketjuun kuuluvien yritysten mahdollisuus olla antamatta tietoja poikkeustapauksissa, joissa kolmannen maan lainsäädännön mukaisesti perustetulle yritykselle voitaisiin määrätä kolmannen maan lainsäädännön nojalla seuraamuksia pelkästään kestävyystietojen toimittamisesta.”



Tarkistus 62

Ehdotus direktiiviksi
2 artikla – 1 kohta – 12 alakohta – -a alakohta (uusi)
Direktiivi 2013/34/EU
40 a artikla – 1 kohta – 1 alakohta
	

	Nykyinen teksti
	Tarkistus

	
	-a)	korvataan ensimmäinen alakohta seuraavasti:

	Jäsenvaltion on edellytettävä, että sen alueelle sijoittautunut tytäryritys, jonka perimmäinen emoyritys on kolmannen maan lainsäädännön alainen, julkaisee ja asettaa saataville kestävyysraportin, joka kattaa 29 a artiklan 2 kohdan a alakohdan iii–v alakohdassa, b–f alakohdassa ja tarvittaessa h alakohdassa täsmennetyt tiedot kyseisen kolmannen maan perimmäisen emoyrityksen konsernin tasolla.
	”Jäsenvaltion on edellytettävä, että sen alueelle sijoittautunut tytäryritys, jonka perimmäinen emoyritys on kolmannen maan lainsäädännön alainen, julkaisee ja asettaa saataville kestävyysraportin, joka kattaa 29 a artiklan 2 kohdan a alakohdan iii–v alakohdassa, b–f alakohdassa ja tarvittaessa h alakohdassa täsmennetyt ja 29 a artiklan 3 kohdan mukaiset tiedot kyseisen kolmannen maan perimmäisen emoyrityksen konsernin tasolla.”



Tarkistus 63
Ehdotus direktiiviksi
2 artikla – 1 kohta – 12 alakohta – a alakohta
Direktiivi 2013/34/EU
40 a artikla – 1 kohta – 2 alakohta
	

	Komission teksti
	Tarkistus

	”Ensimmäistä alakohtaa sovelletaan ainoastaan tämän direktiivin 3 artiklan 4 kohdassa määriteltyihin suuriin tytäryrityksiin.”
	”Ensimmäistä alakohtaa sovelletaan ainoastaan tytäryrityksiin, joilla on tilinpäätöspäivinään ollut edellisen tilivuoden aikana yli 450 000 000 euron nettoliikevaihto.”



Tarkistus 64

Ehdotus direktiiviksi
2 artikla – 1 kohta – 12 alakohta – b alakohta
Direktiivi 2013/34/EU
40 a artikla – 1 kohta – 4 alakohta
	

	Komission teksti
	Tarkistus

	(b)	korvataan neljäs ja viides alakohta seuraavasti:
	b)	korvataan neljäs alakohta seuraavasti:

	”Kolmannessa alakohdassa tarkoitettua sääntöä sovelletaan sivuliikkeeseen ainoastaan, jos kolmannen maan yrityksellä ei ole ensimmäisessä alakohdassa tarkoitettua tytäryritystä ja jos sivuliikkeen nettoliikevaihto ylittää tämän direktiivin 3 artiklan 4 kohdan b alakohdassa tarkoitetun raja-arvon edellisenä tilivuotena.
	”Kolmannessa alakohdassa tarkoitettua sääntöä sovelletaan sivuliikkeeseen ainoastaan, jos kolmannen maan yrityksellä ei ole ensimmäisessä alakohdassa tarkoitettua tytäryritystä ja jos sivuliikkeen nettoliikevaihto ylittää 450 000 000 euroa edellisenä tilivuotena.”



Tarkistukset 65 ja 336

Ehdotus direktiiviksi
2 artikla – 1 kohta – 12 alakohta – b a alakohta (uusi)
Direktiivi 2013/34/EU
40 a artikla – 1 kohta – 5 alakohta
	

	Komission teksti
	Tarkistus

	
	b a)	kumotaan viides alakohta;

	Ensimmäistä ja kolmatta alakohtaa sovelletaan kyseisissä alakohdissa tarkoitettuihin tytäryrityksiin tai sivuliikkeisiin ainoastaan, jos kolmannen maan yrityksen nettoliikevaihto konsernin tasolla tai, jos yritys ei kuulu konserniin, kyseisen yrityksen tasolla oli unionissa yli 450 000 000 euroa kahtena viime tilivuotena.”
	



Tarkistus 66

Ehdotus direktiiviksi
2 artikla – 1 kohta – 13 alakohta – -a alakohta (uusi)
Direktiivi 2013/34/EU
49 artikla – 2 kohta – ensimmäinen virke
	

	Komission teksti
	Tarkistus

	
	-a)	poistetaan 2 kohdan ensimmäisestä virkkeestä viittaus 29 c artiklaan;



Tarkistus 67

Ehdotus direktiiviksi
2 artikla – 1 kohta – 13 alakohta – -a a alakohta (uusi)
Direktiivi 2013/34/EU
49 artikla – 3 kohta – ensimmäinen virke
	

	Komission teksti
	Tarkistus

	
	-a a)	poistetaan 3 kohdan ensimmäisestä virkkeestä viittaus 29 c artiklaan;



Tarkistus 68

Ehdotus direktiiviksi
2 artikla – 1 kohta – 13 alakohta – -a b alakohta (uusi)
Direktiivi 2013/34/EU
49 artikla – 3 b kohta
	

	Komission teksti
	Tarkistus

	
	-a b)	muutetaan 3 b kohta seuraavasti:

	
	i)	poistetaan ensimmäisen alakohdan johdantokappaleesta viittaus 29 c artiklaan;

	
	ii)	poistetaan neljännestä alakohdasta viittaus 29 c artiklaan;

	
	iii)	poistetaan kuudennesta alakohdasta viittaus 29 c artiklaan.



Tarkistus 69

Ehdotus direktiiviksi
2 artikla – 1 kohta – 13 alakohta – a alakohta – johdantokappale
Direktiivi 2013/34/EU
49 artikla – 3 c kohta
	

	Komission teksti
	Tarkistus

	(a)	lisätään 3 c – 3 e kohta seuraavasti:
	a)	lisätään 3 c ja 3 d kohta seuraavasti:



Tarkistus 70

Ehdotus direktiiviksi
2 artikla – 1 kohta – 13 alakohta – a alakohta
Direktiivi 2013/34/EU
49 artikla – 3 c kohta
	

	Komission teksti
	Tarkistus

	”3 c.	Siirretään komissiolle [muutosdirektiivin voimaantulopäivästä] määräämättömäksi ajaksi 19 b artiklan 5 kohdassa, 29 aa artiklan 5 kohdassa ja 29 ca artiklassa tarkoitettu valta antaa delegoituja säädöksiä.
	”3 c.	Siirretään komissiolle [muutosdirektiivin voimaantulopäivästä] määräämättömäksi ajaksi 29 ca artiklassa tarkoitettu valta antaa delegoituja säädöksiä.



Tarkistus 71

Ehdotus direktiiviksi
2 artikla – 1 kohta – 13 alakohta – a alakohta
Direktiivi 2013/34/EU
49 artikla – 3 d kohta
	

	Komission teksti
	Tarkistus

	3 d.	Euroopan parlamentti tai neuvosto voi milloin tahansa peruuttaa 19 b artiklan 5 kohdassa, 29 aa artiklan 5 kohdassa ja 29 ca artiklassa tarkoitetun säädösvallan siirron. Peruuttamispäätöksellä lopetetaan kyseisessä päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.
	3 d.	Euroopan parlamentti tai neuvosto voi milloin tahansa peruuttaa 29 ca artiklassa tarkoitetun säädösvallan siirron. Peruuttamispäätöksellä lopetetaan kyseisessä päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.



Tarkistus 72

Ehdotus direktiiviksi
2 artikla – 1 kohta – 13 alakohta – a alakohta
Direktiivi 2013/34/EU
49 artikla – 3 e kohta
	

	Komission teksti
	Tarkistus

	3 e.	Ennen kuin delegoituja säädöksiä hyväksytään 19 b artiklan 5 kohdan ja 29 aa artiklan 5 kohdan nojalla ja niiden laatimisen aikana komissio kerää kaiken tarvittavan asiantuntijatiedon, myös kuulemalla asetuksen (EU) 2020/852 24 artiklassa tarkoitetun kestävää rahoitusta käsittelevän jäsenvaltioiden asiantuntijaryhmän asiantuntijoita.”
	Poistetaan.



Tarkistus 73

Ehdotus direktiiviksi
2 artikla – 1 kohta – 13 alakohta – b alakohta
Direktiivi 2013/34/EU
49 artikla – 5 kohta
	

	Komission teksti
	Tarkistus

	”5.	Edellä olevien 1 artiklan 2 kohdan, 3 artiklan 13 kohdan, 19 b artiklan, 29 aa artiklan, 29 b, 29 ca tai 40 b artiklan tai 46 artiklan 2 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.”
	”5.	Edellä olevan 1 artiklan 2 kohdan, 3 artiklan 13 kohdan, 29 b, 29 c a tai 40 b artiklan tai 46 artiklan 2 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.”



Tarkistukset 238 ja 298
Ehdotus direktiiviksi
3 artikla – 1 kohta – 1 alakohta – b alakohta – i alakohta
Direktiivi (EU) 2022/2464
5 artikla – 2 kohta – 1 alakohta – b alakohta – i alakohta
	

	Komission teksti
	Tarkistus

	”i)	suuriin yrityksiin, joilla on tilinpäätöspäivänään ollut tilivuoden aikana keskimäärin yli 1 000 työntekijää;”
	”i)	yrityksiin, joilla on tilinpäätöspäivänään ollut tilivuoden aikana keskimäärin yli 1 750 työntekijää ja 450 000 000 euron nettoliikevaihto;”



Tarkistukset 239 ja 299
Ehdotus direktiiviksi
3 artikla – 1 kohta – 1 alakohta – b alakohta – ii alakohta
Direktiivi (EU) 2022/2464
5 artikla – 2 kohta – 1 alakohta – b alakohta – ii alakohta
	

	Komission teksti
	Tarkistus

	”ii)	sellaisten suurten konsernien emoyrityksiin, joilla on tilinpäätöspäivänään ollut konsernin lukujen perusteella tilivuoden aikana keskimäärin yli 1 000 työntekijää;”
	”ii)	sellaisten konsernien emoyrityksiin, joilla on tilinpäätöspäivänään ollut konsernin lukujen perusteella tilivuoden aikana keskimäärin yli 1 750 työntekijää ja 450 000 000 euron nettoliikevaihto;”



Tarkistukset 240 ja 300
Ehdotus direktiiviksi
3 artikla – 1 kohta – 2 alakohta – b alakohta – i alakohta
Direktiivi (EU) 2022/2464
5 artikla – 2 kohta – 3 alakohta – b alakohta – i alakohta
	

	Komission teksti
	Tarkistus

	”i)	direktiivin 2004/109/EY 2 artiklan 1 kohdan d alakohdassa määriteltyihin liikkeeseenlaskijoihin, jotka ovat direktiivin 2013/34/EU 3 artiklan 4 kohdan mukaisia suuria yrityksiä, joilla on tilinpäätöspäivänään ollut tilivuoden aikana keskimäärin yli 1 000 työntekijää;”
	”i)	direktiivin 2004/109/EY 2 artiklan 1 kohdan d alakohdassa määriteltyihin liikkeeseenlaskijoihin, jotka ovat yrityksiä, joilla on tilinpäätöspäivänään ollut tilivuoden aikana keskimäärin yli 1 750 työntekijää ja 450 000 000 euron nettoliikevaihto;”



Tarkistukset 241 ja 301
Ehdotus direktiiviksi
3 artikla – 1 kohta – 2 alakohta – b alakohta – ii alakohta
Direktiivi (EU) 2022/2464
5 artikla – 2 kohta – 3 alakohta – b alakohta – ii alakohta
	

	Komission teksti
	Tarkistus

	”ii)	direktiivin 2004/109/EY 2 artiklan 1 kohdan d alakohdassa määriteltyihin liikkeeseenlaskijoihin, jotka ovat sellaisten suurten konsernien emoyrityksiä, joilla on tilinpäätöspäivänään ollut konsernin lukujen perusteella tilivuoden aikana keskimäärin yli 1 000 työntekijää;”
	”ii)	direktiivin 2004/109/EY 2 artiklan 1 kohdan d alakohdassa määriteltyihin liikkeeseenlaskijoihin, jotka ovat sellaisten konsernien emoyrityksiä, joilla on tilinpäätöspäivänään ollut konsernin lukujen perusteella tilivuoden aikana keskimäärin yli 1 750 työntekijää ja 450 000 000 euron nettoliikevaihto;”



Tarkistukset 397 ja 302
Ehdotus direktiiviksi
4 artikla – 1 kohta – 1 alakohta – johdantokappale
Direktiivi (EU) 2024/1760
1 artikla – 1 kohta – c alakohta
	

	Komission teksti
	Tarkistus

	(1)	Korvataan 1 artiklan 1 kohdan c alakohta seuraavasti:
	1)	Poistetaan 1 artiklan 1 kohdan c alakohta.



Tarkistus 304
Ehdotus direktiiviksi
4 artikla – 1 kohta – i a alakohta (uusi)
Direktiivi (EU) 2024/1760
2 artikla
	

	Komission teksti
	Tarkistus

	
	1 a)	Muutetaan 2 artikla seuraavasti:

	
	a)	korvataan 1 kohdan a alakohta seuraavasti:

	
	”a)	yrityksellä oli keskimäärin yli 5 000 työntekijää ja sen maailmanlaajuinen nettoliikevaihto oli yli 1,5 miljardia euroa viimeisimpänä tilivuonna, jonka osalta on hyväksytty vuositilinpäätös tai jonka osalta se olisi pitänyt hyväksyä;”

	
	b)	korvataan 2 kohdan a alakohta seuraavasti:

	
	”a)	yrityksen nettoliikevaihto unionissa oli yli 1,5 miljardia euroa viimeistä tilivuotta edeltävänä tilivuotena;”

	
	c)	korvataan 3 kohdan ensimmäinen alakohta seuraavasti:

	
	”3.	Jos perimmäisen emoyhtiön pääasiallisena toimintana on osakkeiden omistaminen operatiivisissa tytäryrityksissä eikä se osallistu yritysryhmään tai yhteen tai useampaan sen tytäryritykseen vaikuttaviin johtamista, toimintaa tai rahoitusta koskeviin päätöksiin, se voidaan vapauttaa tämän direktiivin mukaisten velvoitteiden täyttämisestä. Kyseisen vapautuksen edellytyksenä on, että yksi perimmäisen emoyhtiön unioniin sijoittautuneista tytäryrityksistä on nimetty täyttämään 6–16 säädetyt velvoitteet perimmäisen emoyhtiön puolesta, mukaan lukien perimmäisen emoyhtiön velvoitteet tytäryritystensä toiminnan osalta. Tällaisessa tapauksessa nimetylle tytäryritykselle annetaan kaikki tarpeellisiksi arvioidut keinot ja oikeudellinen toimivalta täyttää nämä velvoitteet tehokkaasti, erityisesti sen varmistamiseksi, että nimetty tytäryritys saa yritysryhmän yrityksiltä asiaankuuluvat tiedot ja asiakirjat perimmäisen emoyhtiön tämän direktiivin mukaisten velvoitteiden täyttämiseksi.”;



Tarkistus 81

Ehdotus direktiiviksi
4 artikla – 1 kohta – 2 alakohta – johdantokappale
Direktiivi (EU) 2024/1760
3 artikla – 1 kohta
	

	Komission teksti
	Tarkistus

	(2)	Korvataan 3 artiklan 1 kohdan n alakohta seuraavasti:
	2)	Muutetaan 3 artiklan 1 kohta seuraavasti:



Tarkistus 83

Ehdotus direktiiviksi
4 artikla – 1 kohta – 2 alakohta – b alakohta (uusi)
Direktiivi (EU) 2024/1760
3 artikla – 1 kohta – w alakohta (uusi)
	

	Komission teksti
	Tarkistus

	
	b)	lisätään alakohta seuraavasti:

	
	”w)	”kohtuullisesti saatavilla olevilla tiedoilla” tietoja, jotka yritys voi saada omista lähteistään tai olemassa olevista tai toissijaisista lähteistä ottamatta yhteyttä liikekumppaniin.”



Tarkistus 84

Ehdotus direktiiviksi
4 artikla – 1 kohta – 3 alakohta – johdantokappale
Direktiivi (EU) 2024/1760
4 artikla
	

	Komission teksti
	Tarkistus

	(3)	Korvataan 4 artikla seuraavasti:
	3)	Muutetaan 4 artikla seuraavasti:



Tarkistus 85

Ehdotus direktiiviksi
4 artikla – 1 kohta – 3 alakohta – a alakohta (uusi)
Direktiivi (EU) 2024/1760
4 artikla – 1 kohta
	

	Komission teksti
	Tarkistus

	
	a)	korvataan 1 kohta seuraavasti:

	1.	Jäsenvaltiot eivät saa kansallisessa lainsäädännössään ottaa tämän direktiivin soveltamisalaan kuuluvalla alalla käyttöön säännöksiä, joissa säädetään 6 ja 8 artiklassa, 10 artiklan 1–5 kohdassa, 11 artiklan 1–6 kohdassa ja 14 artiklassa säädetyistä säännöksistä poikkeavista ihmisoikeuksia ja ympäristöä koskevista huolellisuusvelvoitteista, sanotun kuitenkaan rajoittamatta 1 artiklan 2 ja 3 kohdan soveltamista.
	”Jäsenvaltiot eivät saa kansallisessa lainsäädännössään ottaa tämän direktiivin soveltamisalaan kuuluvalla alalla käyttöön säännöksiä, jotka poikkeavat 6–19 artiklassa säädetyistä säännöksistä, sanotun kuitenkaan rajoittamatta 1 artiklan 2 ja 3 kohdan soveltamista.”



Tarkistus 86

Ehdotus direktiiviksi
4 artikla – 1 kohta – 3 alakohta – -b alakohta (uusi)
Direktiivi (EU) 2024/1760
4 artikla – 2 kohta
	

	Komission teksti
	Tarkistus

	
	b)	kumotaan 2 kohta; 

	2.	Sen estämättä, mitä 1 kohdassa säädetään, tämä direktiivi ei estä jäsenvaltioita ottamasta kansallisessa lainsäädännössään käyttöön tiukempia säännöksiä, jotka poikkeavat muissa säännöksissä kuin 6 ja 8 artiklassa, 10 artiklan 1–5 kohdassa, 11 artiklan 1–6 kohdassa ja 14 artiklassa säädetyistä säännöksistä, tai säännöksiä, jotka ovat tavoitteen tai soveltamisalan osalta täsmällisempiä, tiettyjen tuotteiden, palvelujen tai tilanteiden sääntely mukaan lukien, jotta saavutetaan erilainen ihmisoikeuksien, työhön liittyvien ja sosiaalisten oikeuksien, ympäristön ja ilmaston suojelun taso.”
	



Tarkistus 305
Ehdotus direktiiviksi
4 artikla – 1 kohta – 3 a alakohta (uusi)
Direktiivi (EU) 2024/1760
6 artikla – 4 kohta
	

	Komission teksti
	Tarkistus

	
	3 a)	Muutetaan 6 artikla seuraavasti:

	
	a)	muutetaan 1 kohta seuraavasti:

	
	”1. Jäsenvaltioiden on varmistettava, että tämän direktiivin soveltamisalaan kuuluvien emoyhtiöiden sallitaan täyttävän 7–11 artiklassa säädetyt velvoitteet sellaisten yritysten puolesta, jotka ovat kyseisten emoyhtiöiden tytäryrityksiä ja jotka kuuluvat tämän direktiivin soveltamisalaan, jos näin varmistetaan velvoitteiden tosiasiallinen noudattaminen. Tämä ei vaikuta tällaisiin tytäryrityksiin sovellettaviin valvontaviranomaisen 25 artiklan mukaisesti käyttämiin valtuuksiin eikä niiden 29 artiklan mukaiseen siviilioikeudelliseen korvausvastuuseen.”;

	
	b)	kumotaan 3 kohta;

	
	c)	lisätään kohta seuraavasti:

	
	”3 a. Kun tämän direktiivin soveltamisalaan kuuluva yritys hankkii yrityksen, joka ei kuulunut tämän direktiivin soveltamisalaan, hankkivalla yrityksellä on kaksi vuotta aikaa sisällyttää hankitun yrityksen prosessit omiin huolellisuusvelvoitetta koskeviin toimintaperiaatteisiinsa.”;



Tarkistus 88

Ehdotus direktiiviksi
4 artikla – 1 kohta – 4 alakohta – a alakohta
Direktiivi (EU) 2024/1760
8 artikla – 2 kohta
	

	Komission teksti
	Tarkistus

	(a)	korvataan 2 kohdan b alakohta seuraavasti:
	a)	korvataan 2 kohta seuraavasti:

	
	”2.	Yritysten on osana 1 kohdassa säädettyä velvoitetta ja noudattaen riskiperusteista lähestymistapaa, jossa otetaan huomioon asiaankuuluvat riskitekijät, muun muassa maantieteelliset ja kontekstuaaliset riskitekijät, kuten lainvalvonnan taso, ala-, tuote- tai palvelukohtaiset riskitekijät sekä yritystoimintaan tai liikekumppaneihin liittyvät riskitekijät, kuten se, onko liikekumppani tämän direktiivin soveltamisalaan kuuluva yritys, toteutettava asianmukaiset toimenpiteet

	
	a)	tehdäkseen kohtuullisesti saatavilla olevien tietojen perusteella selvityksen, jossa tunnistetaan niiden oman, niiden tytäryritysten ja niiden liiketoimintaketjuihin liittyvissä tapauksissa niiden liikekumppanien toiminnan yleiset osa-alueet, joilla haitallisia vaikutuksia todennäköisimmin esiintyy ja joilla ne todennäköisimmin ovat vakavimpia;

	”b)	tehdäkseen a alakohdassa tarkoitetun kartoituksen tulosten pohjalta perusteellisen arvion omista toiminnoistaan, tytäryritystensä ja, jos ne liittyvät niiden toimintaketjuun, suorien liikekumppaneidensa toiminnoista aloilla, joilla haitallisten vaikutusten on tunnistettu olevan todennäköisimpiä ja vakavimpia.”
	b)	tehdäkseen a alakohdassa tarkoitetun selvityksen tulosten pohjalta, jos yrityksellä on asiaankuuluvien ja todennettavissa olevien tietojen perusteella syytä uskoa, että haitallisia vaikutuksia on ilmennyt tai saattaa ilmetä, lisäarvioinnin ainoastaan niillä aloilla, joilla haitallisten vaikutusten on tunnistettu olevan todennäköisimpiä ja vakavimpia. Yrityksiä ei saa vaatia pyytämään tietoja liikekumppaneilta, jos todennäköisiä ja vakavia riskejä ei ole tunnistettu. Yritysten on voitava priorisoida suorien liikekumppaneiden arviointi haitallisten vaikutusten vakavuuden ja todennäköisyyden mukaan.”



Tarkistus 89

Ehdotus direktiiviksi
4 artikla – 1 kohta – 4 alakohta – b alakohta
Direktiivi (EU) 2024/1760
8 artikla – 2 a kohta
	

	Komission teksti
	Tarkistus

	(b)	lisätään 2 a kohta seuraavasti:
	Poistetaan.

	”2 a.	Jos yrityksellä on uskottavia tietoja, jotka viittaavat siihen, että välillisen liikekumppanin toimintojen tasolla on ilmennyt tai saattaa ilmetä haitallisia vaikutuksia, sen on tehtävä perusteellinen arviointi. Yrityksen on aina tehtävä tällainen arviointi, jos suhde liikekumppaniin on luonteeltaan välillinen eikä suora, mikä johtuu keinotekoisesta järjestelystä, joka ei kuvasta taloudellista todellisuutta vaan viittaa 2 kohdan b alakohdan kiertämiseen. Jos arvioinnissa saadaan vahvistus sille, että haitallisia vaikutuksia todennäköisesti tai tosiasiallisesti aiheutuu, vaikutus katsotaan tunnistetuksi.
	

	Ensimmäinen alakohta ei vaikuta siihen, että yritys ottaa suoran liikekumppanin valinnassa huomioon saatavilla olevat tiedot välillisistä liikekumppaneista ja sen, voivatko kyseiset liikekumppanit noudattaa yrityksen käytännesäännöissä vahvistettuja sääntöjä ja periaatteita.
	

	Sen estämättä, mitä ensimmäisessä alakohdassa säädetään, riippumatta siitä, onko välillisistä liikekumppaneista saatavilla uskottavaa tietoa, yrityksen on pyrittävä saamaan suoralta liikekumppanilta sopimukseen perustuvat vakuudet siitä, että kyseinen liikekumppani varmistaa yrityksen käytännesääntöjen noudattamisen vahvistamalla vastaavat sopimukseen perustuvat vakuudet omilta liikekumppaneiltaan. Jäljempänä olevan 10 artiklan 2 kohdan b ja e alakohtaa sovelletaan vastaavasti.”
	



Tarkistus 90

Ehdotus direktiiviksi
4 artikla – 1 kohta – 4 alakohta – b a alakohta (uusi)
Direktiivi (EU) 2024/1760
8 artikla – 3 kohta
	

	Komission teksti
	Tarkistus

	
	b a)	korvataan 3 kohta seuraavasti:

	3.	Jäsenvaltioiden on varmistettava, että yrityksillä on 1 kohdassa tarkoitettujen haitallisten vaikutusten tunnistamiseksi ja arvioimiseksi tarvittaessa määrällisten ja laadullisten tietojen perusteella oikeus käyttää asianmukaisia resursseja, myös riippumattomia raportteja ja 14 artiklassa säädetyn ilmoitusmekanismin ja valitusmenettelyn kautta kerättyjä tietoja.
	”3.	Jäsenvaltioiden on varmistettava, että yritykset eivät 2 kohdan a alakohdassa säädettyä selvitystä varten pyri hankkimaan tietoja liikekumppaneiltaan vaan tukeutuvat yksinomaan tietoihin, jotka ovat jo kohtuudella saatavilla, mukaan lukien riskitekijät.”



Tarkistus 91

Ehdotus direktiiviksi
4 artikla – 1 kohta – 4 alakohta – c alakohta
Direktiivi (EU) 2024/1760
8 artikla – 4 kohta
	

	Komission teksti
	Tarkistus

	”4.	Jos2 kohdan b alakohdassa ja 2 a kohdassa säädettyä perusteellista arviointia varten tarvittavat tiedot voidaan saada eri liikekumppaneilta, yrityksen on, silloin kun se on kohtuullista, asetettava etusijalle tällaisten tietojen pyytäminen suoraan niiltä liikekumppaneilta, joiden yhteydessä haitallisia vaikutuksia todennäköisimmin esiintyy.”
	”4.	Jäsenvaltioiden on varmistettava, että yritykset eivät tämän artiklan 2 kohdan b alakohdassa säädettyä lisäarviointia varten pyri hankkimaan tietoja liikekumppaneilta, paitsi jos se on välttämätöntä. Jos liikekumppanilla on alle 5 000 työntekijää, yritykset voivat pyytää tällaisia tietoja vasta viimeisenä keinona, jos niitä ei voida kohtuudella saada muilla keinoin, erityisesti olemassa olevista tai toissijaisista lähteistä. Kaikkien pyyntöjen on joka tapauksessa oltava kohdennettuja, kohtuullisia ja oikeasuhteisia.

	
	Jos 2 kohdan b alakohdassa säädettyä lisäarviointia varten tarvittavat tiedot voidaan saada eri liikekumppaneilta, yrityksen on, silloin kun se on kohtuullista, pyrittävä hankkimaan tällaiset tiedot suoraan niiltä liikekumppaneilta, joiden yhteydessä haitallisia vaikutuksia todennäköisimmin esiintyy. Tietoja voidaan pyytää yksin tai yhteistyössä.”



Tarkistus 92

Ehdotus direktiiviksi
4 artikla – 1 kohta – 4 alakohta – d alakohta
Direktiivi (EU) 2024/1760
8 artikla – 5 kohta
	

	Komission teksti
	Tarkistus

	”5.	Jäsenvaltioiden on varmistettava, että yritykset eivät 2 kohdan a alakohdassa säädettyä kartoitusta varten pyri saamaan suorilta liikekumppaneilta, joilla on vähemmän kuin 500 työntekijää, enempää tietoja kuin ne, jotka täsmennetään direktiivin 2013/34/EU 29 a artiklassa tarkoitetuissa vapaaehtoisesti käytettävissä standardeissa.
	”5.	Jäsenvaltioiden on varmistettava, että yrityksillä on 1 kohdassa tarkoitettujen haitallisten vaikutusten tunnistamiseksi ja arvioimiseksi tarvittaessa määrällisten ja laadullisten tietojen perusteella oikeus käyttää asianmukaisia resursseja, myös riippumattomia raportteja, digitaalisia ratkaisuja tai toimialakohtaisia aloitteita tai sidosryhmien yhteisaloitteita, yhteistyötä ja 14 artiklassa säädetyn ilmoitusmekanismin ja valitusmenettelyn kautta kerättyjä tietoja.

	Jos 2 kohdan a alakohdassa säädettyä kartoitusta varten tarvitaan muitakin tietoja, koska on viitteitä todennäköisistä haitallisista vaikutuksista tai koska standardit eivät kata merkityksellisiä vaikutuksia, ja jos tällaisia lisätietoja ei voida kohtuudella saada muilla keinoin, yritys voi pyrkiä saamaan tiedot kyseisiltä liikekumppaneilta, poiketen siitä, mitä ensimmäisessä alakohdassa säädetään.”
	Jos yrityksillä ei ole kaikkia tarvittavia tietoja toimintaketjuistaan siitä huolimatta, että ne ovat toteuttaneet asianmukaisia toimenpiteitä haitallisten vaikutusten tunnistamiseksi, niiden on voitava perustellusti selittää, miksi tällaisia tietoja ei voida saada. Jos ne eivät tämän seurauksena voineet toteuttaa asianmukaisia toimenpiteitä haitallisen vaikutuksen ehkäisemiseksi, lieventämiseksi, lopettamiseksi tai minimoimiseksi, niille ei saa määrätä seuraamuksia.”



Tarkistus 93

Ehdotus direktiiviksi
4 artikla – 1 kohta – 4 a alakohta (uusi)
Direktiivi (EU) 2024/1760
9 artikla
	

	Nykyinen teksti
	Tarkistus

	
	4 a.	Korvataan 9 artikla seuraavasti:

	9 artikla
	”9 artikla

	Tunnistettujen tosiasiallisten ja mahdollisten haitallisten vaikutusten priorisointi
	Tunnistettujen tosiasiallisten ja mahdollisten haitallisten vaikutusten priorisointi

	1.	Jäsenvaltioiden on varmistettava, että jos kaikkia tunnistettuja haitallisia vaikutuksia ei ole mahdollista ehkäistä, lieventää, lopettaa tai minimoida täysimääräisesti ja samaan aikaan, yritykset priorisoivat 8 artiklan mukaisesti tunnistetut haitalliset vaikutukset 10 tai 11 artiklassa säädettyjen velvoitteiden täyttämiseksi.
	1.	Jäsenvaltioiden on varmistettava, että jos yritykset eivät voi ehkäistä, lieventää, lopettaa tai minimoida kaikkia 8 artiklan mukaisesti tunnistettuja haitallisia vaikutuksia, ne voivat priorisoida vakavimmat ja todennäköisimmät haitalliset vaikutukset 10 tai 11 artiklassa säädettyjen velvoitteiden täyttämiseksi.

	2.	Edellä 1 kohdassa tarkoitetun priorisoinnin on perustuttava haitallisen vaikutuksen vakavuuteen ja todennäköisyyteen.
	2.	Kun vakavimpiin ja todennäköisimpiin haitallisiin vaikutuksiin on puututtu 10 tai 11 artiklan mukaisesti kohtuullisessa ajassa, yrityksen on puututtava vähemmän vakaviin tai todennäköisiin haitallisiin vaikutuksiin.

	3.	Kun vakavimpiin ja todennäköisimpiin haitallisiin vaikutuksiin on puututtu 10 tai 11 artiklan mukaisesti kohtuullisessa ajassa, yrityksen on puututtava vähemmän vakaviin tai todennäköisiin haitallisiin vaikutuksiin.
	3.	Jos priorisointipäätöksiä tehdään tämän artiklan mukaisesti, jäsenvaltioiden on varmistettava, että yrityksille ei määrätä 25 tai 27 artiklan nojalla seuraamuksia haitasta, joka johtuu vähemmän merkittävistä haittavaikutuksista, joihin ei ole vielä puututtu.”



Tarkistukset 246 ja 306
Ehdotus direktiiviksi
4 artikla – 1 kohta – 5 alakohta
Direktiivi (EU) 2024/1760
10 artikla – 6 kohta – 1 alakohta – johdantokappale
	

	Komission teksti
	Tarkistus

	Kun on kyse 1 kohdassa tarkoitetuista mahdollisista haitallisista vaikutuksista, joita ei ole voitu ehkäistä tai riittävästi lieventää 2, 4 ja 5 kohdassa säädetyillä toimenpiteillä, yrityksen on viimeisenä keinona
	”6. Kun on kyse 1 kohdassa tarkoitetuista mahdollisista haitallisista vaikutuksista, joita ei ole voitu ehkäistä tai riittävästi lieventää 2, 4 ja 5 kohdassa säädetyillä toimenpiteillä, yritys voi viimeisenä keinona



Tarkistus 94

Ehdotus direktiiviksi
4 artikla – 1 kohta – 5 alakohta
Direktiivi (EU) 2024/1760
10 artikla – 6 kohta – 1 alakohta – c alakohta
	

	Komission teksti
	Tarkistus

	c)	käytettävä tai lisättävä vipuvaikutustaan keskeyttämällä liikesuhde kyseisen toiminnan osalta.
	c)	käytettävä tai lisättävä vipuvaikutustaan mahdollisuuksien mukaan keskeyttämällä liikesuhde väliaikaisesti kyseisen toiminnan osalta.



Tarkistus 95

Ehdotus direktiiviksi
4 artikla – 1 kohta – 5 alakohta
Direktiivi (EU) 2024/1760
10 artikla – 6 kohta – 2 alakohta
	

	Komission teksti
	Tarkistus

	Jos voidaan kohtuudella olettaa, että tehostettu ennaltaehkäisyä koskeva toimintasuunnitelma onnistuu, pelkkä yhteydenpidon jatkaminen liikekumppanin kanssa ei johda yrityksen vastuuseen.
	Jos voidaan kohtuudella olettaa, että tehostettu ennaltaehkäisyä koskeva toimintasuunnitelma onnistuu, pelkkä yhteydenpidon jatkaminen liikekumppanin kanssa ei johda siihen, että yritykselle aiheutuu 27 artiklan mukaisia seuraamuksia tai että se joutuu vastuuseen 29 artiklan nojalla.



Tarkistus 96

Ehdotus direktiiviksi
4 artikla – 1 kohta – 5 alakohta
Direktiivi (EU) 2024/1760
10 artikla – 6 kohta – 3 alakohta
	

	Komission teksti
	Tarkistus

	Ennen liikesuhteen keskeyttämistä yrityksen on arvioitava, voidaanko kohtuudella olettaa, että keskeyttämisestä aiheutuvat haitalliset vaikutukset ovat selvästi vakavampia kuin haitalliset vaikutukset, joita ei ole voitu ehkäistä tai riittävästi lieventää. Jos näin on, yritystä ei vaadita keskeyttämään liikesuhdetta, ja sen on voitava raportoida toimivaltaiselle valvontaviranomaiselle tällaisen päätöksen asianmukaisesti perustelluista syistä.
	Ennen liikesuhteen väliaikaista keskeyttämistä yrityksen on arvioitava asiaankuuluvia sidosryhmiä kuullen, onko kyseiselle liikesuhteelle, jonka tarkoituksena on yrityksen tuotteiden tuotannon tai palvelujen tarjoamisen kannalta keskeisten raaka-aineiden, tuotteiden tai palvelujen tarjoaminen, olemassa vaihtoehto ja aiheuttaisiko keskeyttäminen yritykselle merkittävää haittaa tai voidaanko kohtuudella olettaa, että keskeyttämisestä aiheutuvat haitalliset vaikutukset ovat selvästi vakavampia kuin haitalliset vaikutukset, joita ei ole voitu ehkäistä tai riittävästi lieventää. Jos näin on, yritystä ei vaadita keskeyttämään liikesuhdetta, ja sen on voitava raportoida toimivaltaiselle valvontaviranomaiselle tällaisen päätöksen asianmukaisesti perustelluista syistä.



Tarkistus 97

Ehdotus direktiiviksi
4 artikla – 1 kohta – 5 alakohta
Direktiivi (EU) 2024/1760
10 artikla – 6 kohta – 4 alakohta
	

	Komission teksti
	Tarkistus

	Jäsenvaltioiden on säädettävä mahdollisuudesta ensimmäisen alakohdan mukaisesti keskeyttää liikesuhde lainsäädäntönsä piiriin kuuluvissa sopimuksissa lukuun ottamatta sopimuksia, joissa sopimuspuolilla on lakisääteinen velvoite tehdä sopimus.
	Jäsenvaltioiden on säädettävä mahdollisuudesta keskeyttää tai lopettaa liikesuhde lainsäädäntönsä piiriin kuuluvissa sopimuksissa lukuun ottamatta sopimuksia, joissa sopimuspuolilla on lakisääteinen velvoite tehdä sopimus.



Tarkistukset 247 ja 307
Ehdotus direktiiviksi
4 artikla – 1 kohta – 6 alakohta
Direktiivi (EU) 2024/1760
11 artikla – 7 kohta – 1 alakohta – johdantokappale
	

	Komission teksti
	Tarkistus

	Kun on kyse 1 kohdassa tarkoitetuista todellisista haitallisista vaikutuksista, joita ei ole voitu ehkäistä tai riittävästi lieventää 3, 5 ja 6 kohdassa säädetyillä toimenpiteillä, yrityksen on viimeisenä keinona
	”7. Kun on kyse 1 kohdassa tarkoitetuista todellisista haitallisista vaikutuksista, joita ei ole voitu lopettaa tai joiden laajuutta ei ole voitu minimoida 3, 5 ja 6 kohdassa säädetyillä toimenpiteillä, yritys voi viimeisenä keinona



Tarkistus 99

Ehdotus direktiiviksi
4 artikla – 1 kohta – 6 alakohta
Direktiivi (EU) 2024/1760
11 artikla – 7 kohta – 1 alakohta – b alakohta
	

	Komission teksti
	Tarkistus

	b)	jos yrityksen ja asianomaisen liikekumppanin väliseen suhteeseen sovellettava lainsäädäntö sen sallii, hyväksyttävä ja pantava täytäntöön kyseistä haitallista vaikutusta koskeva tehostettu ennaltaehkäisyä koskeva toimintasuunnitelma ilman aiheetonta viivytystä edellyttäen, että näiden toimien voidaan kohtuudella odottaa onnistuvan, ja
	b)	jos yrityksen ja asianomaisen liikekumppanin väliseen suhteeseen sovellettava lainsäädäntö sen sallii, hyväksyttävä ja pantava täytäntöön kyseistä haitallista vaikutusta koskeva tehostettu korjaava toimintasuunnitelma ilman aiheetonta viivytystä edellyttäen, että näiden toimien voidaan kohtuudella odottaa onnistuvan, ja



Tarkistus 100
Ehdotus direktiiviksi
4 artikla – 1 kohta – 6 alakohta
Direktiivi (EU) 2024/1760
11 artikla – 7 kohta – 1 alakohta – c alakohta
	

	Komission teksti
	Tarkistus

	c)	käytettävä tai lisättävä vipuvaikutustaan keskeyttämällä liikesuhde kyseisen toiminnan osalta.
	c)	käytettävä tai lisättävä vipuvaikutustaan mahdollisuuksien mukaan keskeyttämällä liikesuhde väliaikaisesti kyseisen toiminnan osalta.



Tarkistus 101

Ehdotus direktiiviksi
4 artikla – 1 kohta – 6 alakohta
Direktiivi (EU) 2024/1760
11 artikla – 7 kohta – 2 alakohta
	

	Komission teksti
	Tarkistus

	Jos voidaan kohtuudella olettaa, että tehostettu ennaltaehkäisyä koskeva toimintasuunnitelma onnistuu, pelkkä yhteydenpidon jatkaminen liikekumppanin kanssa ei johda yrityksen vastuuseen.
	Jos voidaan kohtuudella olettaa, että tehostettu korjaava toimintasuunnitelma onnistuu, pelkkä yhteydenpidon jatkaminen liikekumppanin kanssa ei johda siihen, että yritykselle määrättäisiin seuraamuksia 27 artiklan nojalla, tai yrityksen vastuuseen 29 artiklan nojalla.



Tarkistus 102

Ehdotus direktiiviksi
4 artikla – 1 kohta – 6 alakohta
Direktiivi (EU) 2024/1760
11 artikla – 7 kohta – 3 alakohta
	

	Komission teksti
	Tarkistus

	Ennen liikesuhteen keskeyttämistä yrityksen on arvioitava, voidaanko kohtuudella olettaa, että keskeyttämisestä aiheutuvat haitalliset vaikutukset ovat selvästi vakavampia kuin haitalliset vaikutukset, joita ei ole voitu ehkäistä tai riittävästi lieventää. Jos näin on, yritystä ei vaadita keskeyttämään liikesuhdetta, ja sen on voitava raportoida toimivaltaiselle valvontaviranomaiselle tällaisen päätöksen asianmukaisesti perustelluista syistä.
	Ennen liikesuhteen väliaikaista keskeyttämistä yrityksen on arvioitava asiaankuuluvia sidosryhmiä kuullen, onko kyseiselle liikesuhteelle, jonka tarkoituksena on yrityksen tuotteiden tuotannon tai palvelujen tarjoamisen kannalta keskeisten raaka-aineiden, tuotteiden tai palvelujen tarjoaminen, olemassa vaihtoehto ja aiheuttaisiko keskeyttäminen yritykselle merkittävää haittaa tai voidaanko kohtuudella olettaa, että keskeyttämisestä aiheutuvat haitalliset vaikutukset ovat selvästi vakavampia kuin haitalliset vaikutukset, joita ei ole voitu lopettaa tai joiden laajuutta ei voitu riittävästi minimoida. Jos näin on, yritystä ei vaadita keskeyttämään liikesuhdetta, ja sen on voitava raportoida toimivaltaiselle valvontaviranomaiselle tällaisen päätöksen asianmukaisesti perustelluista syistä.



Tarkistus 103

Ehdotus direktiiviksi
4 artikla – 1 kohta – 6 alakohta
Direktiivi (EU) 2024/1760
11 artikla – 7 kohta – 4 alakohta
	

	Komission teksti
	Tarkistus

	Jäsenvaltioiden on säädettävä mahdollisuudesta ensimmäisen alakohdan mukaisesti keskeyttää liikesuhde lainsäädäntönsä piiriin kuuluvissa sopimuksissa lukuun ottamatta sopimuksia, joissa sopimuspuolilla on lakisääteinen velvoite tehdä sopimus.
	Jäsenvaltioiden on säädettävä mahdollisuudesta keskeyttää tai lopettaa liikesuhde lainsäädäntönsä piiriin kuuluvissa sopimuksissa lukuun ottamatta sopimuksia, joissa sopimuspuolilla on lakisääteinen velvoite tehdä sopimus.



Tarkistus 104

Ehdotus direktiiviksi
4 artikla – 1 kohta – 6 alakohta
Direktiivi (EU) 2024/1760
11 artikla – 7 kohta – 6 alakohta
	

	Komission teksti
	Tarkistus

	Jos yritys päättää olla keskeyttämättä liikesuhdetta tämän artiklan mukaisesti, sen on seurattava mahdollisia haitallisia vaikutuksia ja arvioitava määräajoin päätöstään ja sitä, onko käytettävissä muita asianmukaisia toimenpiteitä.”
	Jos yritys päättää olla keskeyttämättä liikesuhdetta tämän artiklan mukaisesti, sen on seurattava tosiasiallisia haitallisia vaikutuksia ja arvioitava määräajoin päätöstään ja sitä, onko käytettävissä muita asianmukaisia toimenpiteitä.”



Tarkistus 105
Ehdotus direktiiviksi
4 artikla – 1 kohta – 8 alakohta
Direktiivi (EU) 2024/1760
15 artikla – toinen virke
	

	Komission teksti
	Tarkistus

	”Tällaisten arviointien on tapauksen mukaan perustuttava laadullisiin ja määrällisiin indikaattoreihin, ja niitä on tehtävä ilman aiheetonta viivytystä merkittävän muutoksen jälkeen mutta vähintään 5 vuoden välein ja aina, kun on perusteltua syytä uskoa, että kyseiset toimenpiteet eivät enää ole riittäviä tai tuloksellisia tai että saattaa olla syntymässä uusi kyseisten haitallisten vaikutusten riski.”
	”Tällaisten arviointien on tapauksen mukaan perustuttava laadullisiin ja määrällisiin indikaattoreihin, ja niitä on tehtävä ilman aiheetonta viivytystä merkittävän muutoksen jälkeen mutta vähintään 4 vuoden välein ja aina, kun on perusteltua syytä uskoa, että kyseiset toimenpiteet eivät enää ole riittäviä tai tuloksellisia tai että saattaa olla syntymässä uusi kyseisten haitallisten vaikutusten riski.”



Tarkistukset 248 ja 310
Ehdotus direktiiviksi
4 artikla – 1 kohta – 8 a alakohta (uusi)
Direktiivi (EU) 2024/1760
19 artikla – 2 kohta – b alakohta
	

	Komission teksti
	Tarkistus

	
	8 a)	kumotaan 19 artiklan 2 kohdan b alakohta;



Tarkistus 106

Ehdotus direktiiviksi
4 artikla – 1 kohta – 9 alakohta
Direktiivi (EU) 2024/1760
19 artikla – 3 kohta
	

	Komission teksti
	Tarkistus

	”3.	Edellä olevan 2 kohdan a alakohdassa tarkoitetut ohjeet annetaan viimeistään 26 päivänä heinäkuuta 2026, 2 kohdan d ja e alakohdassa tarkoitetut ohjeet viimeistään 26 päivänä tammikuuta 2027 ja 2 kohdan b, f ja g alakohdassa tarkoitetut ohjeet viimeistään 26 päivänä heinäkuuta 2027.”
	”3.	Edellä olevan 2 kohdan a, b ja d–g alakohdassa tarkoitetut ohjeet annetaan viimeistään 26 päivänä heinäkuuta 2026.”



Tarkistukset 311 ja 398
Ehdotus direktiiviksi
4 artikla – 1 kohta – 10 alakohta – johdantokappale
Direktiivi (EU) 2024/1760
22 artikla
	

	Komission teksti
	Tarkistus

	(10)	Korvataan 22 artiklan 1 kohdan ensimmäinen alakohta seuraavasti:
	(10)	Kumotaan 22 artikla.



Tarkistukset 251 ja 313
Ehdotus direktiiviksi
4 artikla – 1 kohta – 10 a alakohta (uusi)
Direktiivi (EU) 2024/1760
24 artikla – 1 kohta
	

	Komission teksti
	Tarkistus

	
	10 a)	Korvataan 24 artiklan 1 kohta seuraavasti:

	
	”1. Jokaisen jäsenvaltion on nimettävä yksi tai useampi valvontaviranomainen valvomaan 7–16 artiklan nojalla annetuissa kansallisissa säännöksissä säädettyjen velvoitteiden noudattamista.”



Tarkistukset 252 ja 314
Ehdotus direktiiviksi
4 artikla – 1 kohta – 10 b alakohta (uusi)
Direktiivi (EU) 2024/1760
25 artikla – 1 kohta
	

	Komission teksti
	Tarkistus

	
	10 b)	Korvataan 25 artiklan 1 kohta seuraavasti:

	
	”1. Jäsenvaltioiden on varmistettava, että valvontaviranomaisilla on asianmukaiset valtuudet ja resurssit niille tämän direktiivin nojalla annettujen tehtävien suorittamiseen, mukaan lukien valtuudet velvoittaa yritykset antamaan tietoja ja tekemään tutkimuksia, jotka liittyvät 7–16 artiklassa säädettyjen velvoitteiden noudattamiseen.”



Tarkistus 113

Ehdotus direktiiviksi
4 artikla – 1 kohta – 11 alakohta – johdantokappale
Direktiivi (EU) 2024/1760
27 artikla – 2 kohta
	

	Komission teksti
	Tarkistus

	(11)	Korvataan 27 artiklan 4 kohta seuraavasti:
	11)	Muutetaan 27 artikla seuraavasti:



Tarkistus 114
Ehdotus direktiiviksi
4 artikla – 1 kohta – 11 alakohta – a alakohta (uusi)
Direktiivi (EU) 2024/1760
27 artikla – 2 kohta – d alakohta
	

	Komission teksti
	Tarkistus

	
	a)	kumotaan 2 kohdan d alakohta;



Tarkistukset 253 ja 315
Ehdotus direktiiviksi
4 artikla – 1 kohta – 11 alakohta
Direktiivi (EU) 2024/1760
27 artikla – 4 kohta
	

	Komission teksti
	Tarkistus

	”4.	Komissio antaa yhteistyössä jäsenvaltioiden kanssa ohjeita, joilla autetaan valvontaviranomaisia määrittämään seuraamusten taso tämän artiklan mukaisesti. Jäsenvaltiot eivät saa asettaa kansallisessa lainsäädännössään, jolla tämä direktiivi saatetaan osaksi kansallista lainsäädäntöä, taloudellisten seuraamusten enimmäismäärää, joka estäisi valvontaviranomaisia määräämästä seuraamuksia 1 ja 2 kohdassa säädettyjä periaatteita ja tekijöitä noudattaen.”
	”4.	Komissio antaa yhteistyössä jäsenvaltioiden kanssa ohjeita, jotka koskevat asianmukaista seuraamusten tasoa, jossa otetaan huomioon yritysten liikevaihto, ja joilla autetaan valvontaviranomaisia määrittämään seuraamusten taso tämän artiklan mukaisesti.”



Tarkistukset 116, 117, 254, 316cp1 ja 316cp2

Ehdotus direktiiviksi
4 artikla – 1 kohta – 13 alakohta
Direktiivi (EU) 2024/1760
36 artikla
	

	Komission teksti
	Tarkistus

	(13)	Kumotaan 36 artiklan 1 kohta.
	13)	Muutetaan 36 artikla seuraavasti:

	
	a)	kumotaan 1 kohta;

	
	b)	kumotaan 2 kohdan e alakohta.



Tarkistus 119

Ehdotus direktiiviksi
4 a artikla (uusi)
	

	Komission teksti
	Tarkistus

	
	4 a artikla

	
	Digitaaliset ratkaisut

	
	1.	Komissio perustaa erityisen digitaalisen raportointiportaalin, joka toimii keskitettynä asiointipisteenä yrityksille. Portaali tarjoaa yrityksen koon, toimialan, tuotteiden ja palvelujen sekä riskialtistuksen mukaan räätälöidyn vapaan pääsyn kaikkiin malleihin, ohjeisiin ja tietoihin, myös vapaaehtoisiin välineisiin, jotka liittyvät kaikkiin unionin lainsäädännössä yrityksille asetettuihin raportointivaatimuksiin. Se tarjoaa pääsyn myös rahoitukseen ja julkisiin hankintoihin liittyviä mahdollisuuksia koskeviin tietoihin, jotta yrityksiä voidaan auttaa panemaan täytäntöön huolellisuusvelvoitteensa, noudattamaan niitä ja hyötymään niistä.

	
	Ensimmäisen alakohdan soveltamiseksi komissio varmistaa, että yrityksille ja datan käyttäjille tietoja tarjoavat asiaankuuluvat tietoalustat ovat yhteentoimivia ja että tietoja voidaan siirtää, vaihtaa ja analysoida teknisesti saumattomalla tavalla ja että ne täydentävät eurooppalaista keskitettyä yhteyspistettä.

	
	2.	Komissio antaa Euroopan parlamentille ja neuvostolle ennen ... päivää ...kuuta ... [24 kuukautta tämän direktiivin voimaantulosta] kertomuksen tarpeesta tarjota teknologisia ratkaisuja tämän direktiivin soveltamiseksi, mukaan lukien luotettavan tekoälyn käyttö asetuksen (EU) 2024/1689 mukaisesti.

